text:
AQUILEE
Conciert:
TWO TIME POLKA [Irlanda/Louisiana] – Domenica 30 giugno
Piazza Capitolo – ore 21.15 – Ingresso gratuito
In caso di cattivo tempo il concerto avrà luogo presso la Sala RomanaScarica volantino
______
Par talian Aquileia
Colonie romane fondade tal 181 p.d.C., e fo capitâl de X regjon augustee e metropoli de glesie cristiane. Cun Ravenna e Brescia ’tal è il plui impuartant sît archeologjic de Italie dal Nord, e cun Cividât e Udin e je stade une des capitâls storichis dal Friûl, che la sô bandiere e ven propit dal steme di Aquilee. Il paîs si disvilupe tor de basiliche patriarcjâl par cirche un chilometri, cjapant dentri ancje i rescj de antighe citât romane, e framieç al passe il flum Natisse. La part ’sud dal teritori comunâl, daûr de lagune di Grau, ’tal è invezit teritori coltivât (vignût des bonifichis) o piçulis maglis di bosc planiziâl. La frazion di Bielvedê, ’su la lagune, e à doi esemplis tipics di pinede.Sito web Comune Aquileia
DARTIGNE
Conciert:
SONAS [Irlanda] – Sabato 29 giugno
Collina di San Martino – ore 21.15 – Ingresso gratuito
In caso di cattivo tempo il concerto avrà luogo presso il Teatro Lavarono in piazza Marnico.Scarica volantino
______
Par talian Artegna
Logade a man çampe de grande val dal Tiliment, tra lis clevis meridionâls dal Cuarnan e chês ocidentâls dal Faêt, Dartigne si disvilupe intune “figure a forme di cûr”, cemût che al à scrit Baldissera ai prins dal ‘900. Lis sôs origjins a son une vore antighis: abitade za in epoche preistoriche, e à vût insediaments comerciâi significatîfs sedi celtics che romans. No distant dal centri si pues visitâ il Parc dai Garofui, cun floriduris straordenariis in ogni stagjon. Passion e storie si fondin ancje inte tradizion enogastronomiche, in mût particolâr chê dal purcitâ, che si caraterize pe gjenuinitât e pal savôr “cence timp” dai siei prodots, celebrade ae fin di Novembar de tradizionâl Fieste dal Purcit organizade dilunc des viis dal paîs, coinvolzint dute la comunitât.
DARZIN (Voleson Darzin)
Conciert:
BAILE [Scozie] – Joibe ai 20 di jugn
Anfiteatri dal Parc comunâl “La Fiorita” – aes 21.15 – Jentrade libare
Se al ves di plovi il conciert si davuelzarà li dal gazebo dal Parc comunâl La Fiorita.
[button color=”#6c6c6c” background=”#e4e4e4″ size=”medium” src=”https://www.folkest.com/wp-content/uploads/2019/05/Arzene.pdf”] Scarica volantino[/button]
______
Par talian Arzene (Valvasone Arzene)
La storie di Darzin si lee a chê dal cjistiel di Voleson, stant che al jere un so feut. Za prime dal 1268 Darzin al jere sot dai siôrs di Voleson. Il prin document dulà che si fevele de comunitât ’tal è dal 1186, une bole di pape Urban III che al atestave la presince de plui part des glesiis cjapadis dentri te Diocesi di Concuardie. Si pues pros’sumâ che la posizion di S. Laurinç e fos chê di une vile comune che si jere metude di sô volontât sot de protezion dal vescul di Concuardie. Une altre date impuartante pal paîs ’tal è il 1393 cuant che la comunitât rurâl si metè sot dal domini dai Valvason-Cucagna. Di chê volte, ’fin ae sopression des jurisdizions feudâls, la storie dal borc si è leade a fuart cun chê dal distret feudâl di Voleson. Tal 2014 un referendum al à metût adun i doi comuns.Sito web Comune Arzene
AURONZO DI CADORE
Conciert:
HOODMAN BLIND [Irlande] – Miercus ai 3 di lui
Jentrade libare
______
Par ladin Aurònzo o Aurònze
Il comun di Auronzo ’tal è disvilupât ’suntune aree une vore grande, che e cjape dentri lis localitâts di Cima Gogna e Mi’surina, cul lât che al cjape il so non. Il torent Ansiei al passe in chel teritori e, cul sbarament de dighe antighe, al forme il lât artificiâl di S. Catarine o plui cognossût come il lât di Auronzo. La origjin dal toponim no je inmò sigure, une teorie di tignî buine lu metarès dongje dai Eboruntii o Aboruntii, che a saressin stâts i abitants antîcs dal Cjadovri. Lis primis evidencis archeologjichis in Val d’Ansiei che a podaressin fâ pensâ a un popolament in ete romane a forin discuviertis intai ultins agns dal XX secul, ancje se un storic, Giovanni Candido, al veve za scrit intune relazion di un so viaç tra il Friûl e il Cjadovri tresinte agns prime, di un lûc clamât “Auronzo, dove molte vestigia d’antichità veggonsi”. Intai agns Novante li de cjase Molin in vie Tarin si cjatarin lis primis struturis di ete romane. Di chel moment lis scuviertis a son vignudis une daûr di chê altre: ’su la mont Calvario, daûr de glesie di S.Giustina a Villagrande, a son daûr a sgjavâ un dai sîts archeologjics plui impuartants dal Venit; un lûc di cult atîf dal II secul prin di Crist al IV secul dopo Crist. Lis iscrizions dal sît a mostrin l’ûs de scriture venetiche fint almancul a dut il I secul dopo di Crist, une vore dopo de planure, deventant l’anel che al mancjave pe nassite de scriture runiche.Sito web Comune Auronzo di Cadore
CJAUDISTRIE
Concierts:
MEF [Slovenie] – Martars ai 16 di lui
Estivo Palazzo Gravisi-Buttorai, sede de Comunitât taliane – aes 21.30 – Jentrade libare
IRDORATH [Bielorussie] – Vinars ai 19 di lui
PFM [Italie] – Sabide ai 20 di lui
Place Carpaccio – aes 21.30 – Jentrade libare
______
Par sloven Koper, par talian Capodistria
Citât cun storie tant antighe, puart di mâr e centri comerciâl di un larc teritori interni, e conserve une architeture di implant venezian, cun riferiments austriacs. Place Carpaccio, lûc che al ospite i concierts di Folkest, e je insiorade di Cjase Carpaccio, edifici di stîl gotic dal Cuatricent, residence dal pitôr venezian Benedetto Carpaccio, fi dal innomenât Vittore; ducj i doi a àn lassât ae citât un grant patrimoni artistic. Tal mieç de place e je la Colone di Sante Justine, realizade in ricuart de adesion dai cjaudistrians ae vitoriose bataie cuintri dai Turcs combatude a Lepanto intal an 1571. La viste ’sul mâr e je scuindude in part de “Taverna”, antîc magazen dal sâl de Republiche di Vignesie, atuâl centri multifunzionâl par events. A Cjaudistrie, la ativitât culturâl e je vivarose sedi de bande slovene che taliane, in graciis de Comunitât Autogjestide dai Talians, che intai ultins agns si è distinte massime pal alt profîl des sôs propuestis.Sito web Comune Capodistria
CJASSÀ
Conciert:
TWO TIME POLKA [Irlanda/Louisiana] – Giovedì 27 giugno
Parco d’Europa – ore 21.15 – Ingresso gratuito
In caso di cattivo tempo il concerto avrà luogo presso la Palestra comunale di Cassacco.Scarica volantino
______
Par talian Cassacco
La posizion gjeografiche e orografiche di Cjassà e à vude une part impuartante inte localizazion dai antîcs insediaments abitatîfs. Pôc distant e passave la vie consolâr Julia che e rapresentave un dai as di racuardi plui impuartants tra l’Adriatic e la Danau centrâl. Il cjistiel di Cjassà al jere un fuartin che al completave il sisteme difensîf de planure, e in dute la sô storie nol à patît assedis e nancje distruzions. Al è caraterizât di dôs tors massicis unidis di un cuarp centrâl bas; chi si rive par une piçule e ’sugjestive strade di rive sù, dulà che insom si viôt la Glesie de As’sunte, esterne al perimetri dal Cjistiel. Un altri edifici di particolâr rilêf ’tal è rapresentât de Vile Gallici Deciani, costruide a cjaval dai secui XVII-XVIII. Al è un palaç dominicâl, cun scjalon centrâl a balustradis e une forestarie, che al finìs cuntune piçule tor cun capele, une piçule barcjesse e cualchi rustic. Dopo dal taramot dal 1976 si è disvilupade la ativitât produtive e comerciâl, ancje midiant de riconversion di struturis industriâls.Sito web Comune Cassacco
ÇURÇUVINT
Conciert:
SONAS [Irlanda] – Venerdì 28 giugno
Cjase da Int – ore 21.15 – Ingresso gratuito
In caso di cattivo tempo il concerto avrà luogo all’interno della Cjase da Int.Scarica volantino
______
Par talian Cercivento
Il paîs ’tal è tra la Valcjalde e la Val dal But. Al è dividût tra Çurçuvint Disot e Çurçuvint Disore e tes localitâts di Vidal, Cjandelin e Cueste. Al fo presidi langobart e sede di une plêf. Tra la fin dal XVI secul e il XVIII al ve il moment forsit plui vivarôs de sô storie: in chest periodi di fat a nassin lis cjasis plui bielis come chê Citars, Tiridin, Morassi, Vezzi e Pitt. Dut câs la cressite economiche si fermà, almancul par un periodi, tal 1692 – il cussì clamât an dal diluvi – cuant che une lavine e cjapà sot la frazion di Cente, che e jere daûr dal cimitieri di vuê. Tal Sietcent e vignì fate sù la parochiâl che si viôt vuê. Tal 1966, par vie di cetantis ploiis fuartis, la Farie di Checo, la fusine dal fari simbul dal paîs, e finì la sô ativitât. Ancje se danezât dal taramot dal 1976 il paîs cu la ricostruzion al à conservât i caratars tipics des bielis cjasis storichis che, insiemi al progjet artistic tematic Cercivento… una Bibbia a Cielo Aperto, a son cetant interessantis par un gnûf turisim culturâl religjôs. Si conservin tradizions di secui, come la benedizion des rosis a S.Zuan o il cjant augurâl dai Cjantôrs ai 31 di Dicembar. Bielonon ancje il paisaç sedi dal font de val che de mont Tencje dulà che ’tal è il famôs Plan des Striis.Sito web Comune Cercivento
CUEL (Pinçan)
Conciert:
HOODMAN BLIND [Irlande] – Joibe ai 4 di lui
Place – aes 21.15 – Jentrade libareScarica volantino
______
Par talian Colle (Pinzano al Tagliamento)
Il comun ’tal è te Val medie dal Tiliment. La part ocidentâl di Pinçan e tocje la Val Cose, chê nordorientâl e je invezit intal bas Cjanâl dal Arzin. La posizion gjeografiche dal teritori e je une vore preseade a nivel naturalistic. Il paîs ’tal è cognossût par vie dal puint ’sul Tiliment, di dulà che si viôt un panorame spetacolâr. Il teritori al fo colpît in maniere violente dal taramot dal 1976, ma po dopo al cjapà la Medaie di Aur al Merit Civîl pe ricostruzion perfete e il restaur des oparis di art. Cuel ’tal è un piçul paîs ’su la alture, no lontan di dulà che l’Arzin si bute tal Tiliment, e ’tal è lontan 2 chilometris dal cjâf lûc. Par vie de sô posizion al fo teatri di un scuintri vie pe ritirade di Cjaurêt: in chê volte di fat al jere un puintut di len ’sul Tiliment in localitât Pontaibe, che al vignì doprât sedi dai talians che a scjampavin che dai austro ongjarês che a vignivin indevant. E je une gleseute dedicade ae Vergjine Imaculade, fate sù tal 1845 tal puest di un or’atori dal Sietcent dedicât a S.Bastian e S.Antoni. Intal 1964 la glesie e fo restaurade e e fo zontade une toresse cun trê cjampanis.Sito web Comune Pinzano al Tagliamento
DIGNAN
Conciert:
LEWIS MCLAUGHLIN TRIO [Scozie] – Miercus ai 3 di lui
Centri Civic – place Cimolino – aes 21.15 – Jentrade libare
Se al ves di plovi il conciert si davuelzarà li dal parc de fieste di Dignan.Scarica volantino
______
Par talian Dignano
Dignan ’tal è un comun vie pes rivis dal medi Tiliment; di là dal cjâf lûc a son lis frazions di Bunzic, Cjarpât e Vidulis. Par chel che al inten la architeture si ricuardin: la plêf dai Ss. Pieri e Pauli dal XII secul, une des plêfs plui antighis dal Friûl, cu la abside frescjade cun pituris dal stes periodi e cuatri pituris a fresc dal Sietcent inte navade a çampe; la cjase Pirona-Bisaro che e je dal XVI secul, râr esempli di cjase cjargnele intal medi Friûl, caraterizade di une biele façade cun cuatri arcs di tof, e che tal interni e à dôs grandis pituris a fresc dal Sietcent; inte cjase Pirona al nassè Jacopo Pirona, autôr dal prin dizionari de lenghe furlane.Sito web Comune Dignano
DUÌN
Conciert:
AJDE ZORA [Serbie/Italie] – Vinars ai 21 di Jugn giugno
Curtîl dal Collegio del Mondo Unito dell’Adriatico – aes 21.15 – Jentrade libare
Se al ves di plovi il conciert si davuelzarà li dal Auditorium.Scarica volantino
______
Par talian Duino Aurisina
E je une localitât che e fâs part dal comun di Duìn-Aurisine; ’tal è ’su la strade che e coleghe Triest cun Monfalcon, ’sul ôr di une riviere panoramiche, e pues svantâ la presince di doi cjistiei e rescj di insediaments za a partî de tarde ete dal Ram, che di chê epoche e fo simpri abitade. E je la localitât plui a nord de cueste dal Mediterani. Il piçul centri storic, ’ator dal cjistiel e pont dulà che al rive il troi Rilke, al à une struture semicircolâr, cun viutis che e passin e une vie principâl clamade ulca (vie par sloven). Il centri une volte al jere cenglât cun muris che si puedin viodi inmò in dì di vuê; culì si cjatin la Glesie dal Spirtussant dal 1591, logade dongje des muris dal cjistiel che une volte al jere part di un convent dai Serviti. A Duìn ’tal è il Collegio del Mondo Unito dell’Adriatico, un dai Collegi del Mondo Unito, fondât tal 1982, che al da acet a students che a vegnin di dut il mont.Sito web Comune Duino Aurisina
FLUM o VILDIFLÙM
Conciert:
MAXMABER ORKESTAR [Italie] – Vinars ai 28 di Jugn
Place Bagellardo – aes 21.15 – Jentrade libare
Se al ves di plovi il conciert si davuelzarà li de Sale parochiâl di Pescincanna.Scarica volantino
______
Par talian Fiume Veneto
Intal comun a passin doi cors di aghe principâi: il Flum, che al da il non al comun, che al tocje Pescincanna, al passe pal cjâf lûc e al passe dongje di Cimpel, e il Sile che al cor vie pe fasse ’sudorientâl dal teritori tocjant Banie e Praturlon. Ducj i doi a nassin cualchi chilometri plui sù, e a vegnin de stesse zone di ri’sultive; ancje Flum ’tal è siôr di fenomens dal gjenar, come che al testemonee il toponim vie Sacconi, di sac, o ben aghe ferme. Il toponim ’tal è documentât pe prime volte intal 996, ma lis primis notiziis siguris a son dal 1182, cuant che pape Lucio III lu ricognòs come pertinence dal abât di Siest. Intai scrits ’sucessîfs si capìs la esistence di doi nuclis diferents: Flumen intra acquae o Fiume Grande o, inmò, Fiume dei Servi, feut de abazie di Siest, e Flumen extra acquae o Fiume Piccolo, aministrât dal cjapitani de cort di Pordenon par cont de Cjase di Austrie.Sito web Comune Fiume Veneto
FLAIBAN
Conciert:
TWO TIME POLKA [Irlanda/Louisiana] – Sabato 29 giugno
Piazza Monumento – ore 21.15 – Ingresso gratuito
In caso di cattivo tempo il concerto avrà luogo presso l’area Impianti Ricreativi.Scarica volantino
______
Par talian Flaibano
Il comun ’tal è tal cûr dal Friûl, inte zone de alte planure Furlane. Il cors principâl di aghe ’tal è il flum Tiliment, che al delimite il confin Ovest dal teritori comunâl, e chi al nas il Parc dal Tiliment. A son presints diviers rescj di epoche romane, tant che vilis e dipuesits. Il non al derive di Flavianus, un roman che al à fondât il paîs pôc dopo de fondazion di Aquilee. Numerôs a son i edificis di grant va artistic che a conservin ancje esemplis artistics impuartants di pitôrs impuartants e pichepiere furlans intal ambit dal comun. Impuartante ancje Vile Marangoni Masolini a Sant Durì, che e je pôc distant des gleriis dal Tiliment. Un timp convent di fraris benedetins che a gjestivin la abazie e il vât ’sul Tiliment scuedint dazi.Sito web Comune Flaibano
GURIZE
Conciert:
DONAUWELLENREITER [Austria] – Lunedì 1 luglio
Parco del Palazzo Municipale – ore 21.15 – Ingresso a pagamento
In caso di cattivo tempo il concerto avrà luogo presso il Teatro Verdi.Scarica volantino
______
Par talian Gorizia, par sloven Gorica
Su la confluence des dôs viis naturâls di comunicazion tra orient e ocident, lis Vals dal Lusinç e dal Vipau, lûc impuartant di passaç za in timps lontans, Gurize e je bagnade dal flum Lusinç. La citât si presente ’su la planure dal Lusinç cenglade des culinis dal Cuei, cognos’sudis pe culture de vît e pe produzion di vins di cualitât. La puarte plui biele vierte ’su la Italie: cussì il grant pitôr Max Klinger al à descrit Gurize. E svante une atmosfere particolâr dade dal compenetrâsi intune uniche citât di tantis tradizions diviersis. Di fat, Gurize e je la vere crosere des grandis culturis europeanis: chê latine, chê slave e chê gjermaniche, cheste particolaritât e je presinte in ducj i aspiets de tradizion, fasintle uniche.Sito web Comune Gorizia
MADRÎS (Feagne)
Conciert:
HOODMAN BLIND [Irlande] + CAPITANO TUTTE A NOI [Italie] – Martars ai 2 di lui
Sale Polifunzionâl “Sot dal morâr” – aes 21.15 – Jentrade libareScarica volantino
______
Par talian Madrisio (Fagagna)
Madrîs e je une frazion di pôc mancul di votcent abitants, tal comun di Feagne, a pôcs chilometris dal cjâf lûc. Dongje de strade romane antighe e je une biele glesie di cjamp, la Madone in Taviele. L’edifici, in origjin dal XII secul sdrumât dal taramot dal 1348 e tornât a fâ sù tal 1407, al fo slargjât daspò dal taramot dal 1541 zontant une navade laterâl cun volt a crosere. A son ancje framents di pituris a fresc cuntune Madone di ispirazion bizantine e un afresc cu la Anunziazion e doi ritrats di fedêi cun ufiertis in zenoglon. Inte parochiâl ’tal è conservât un straordenari orghin baroc, fat sù di Pietro Nacchini tal 1752. Intal 1872 e fo fondade la Bande C. Borgna, po dopo tal 1975 a son nas’sudis ancje lis Majorettes “Furlanutes”. Il conciert ’tal è dentri de 7e edizion de rassegne musicâl “Fieste sot dal morâr” che il Comitât al organize dai 29 di Jugn ai 7 di Lui di chest an.
Un program teatrâl, musicâl e culturâl siôr che l’Ass. GENIA e propon ogni an a Madrîs.Sito web Comune Fagagna
PAPARIAN (Flumisel La Vila)
Conciert:
DRAKULA TWINS [Ongjarie] + CAPITANO TUTTE A NOI [Italie] – Joibe ai 27 di Jugn
Zardin des scuelis, vie Nazionale – aes 21.15 – Jentrade libare
Se al ves di plovi il conciert si davuelzarà li de sale Bison a Flumisel.Scarica volantino
______
Par talian Papariano (Fiumicello Villa Vicentina)
Frazion dal comun di Flumisel, e à viodude ricognos’sude la proprie identitât cuant che intal 1937 e vignive benedide la prime piere de glesie dedicade a Marie Santissime Regjine. L’edifici, sempliç e contignût, ’tal è stât fat par volontât di doi plevans, cui bêçs e cul lavôr di dute la comunitât di Paparian, là che, dopo de sopression de gleseute gjentilize de famee Andriani, volude di Josef II, no esistevin lûcs di cult. Il non di Flumisel, nassût tant che borc agricul de prospare colonie romane di Aquilee, al ven dal vocabul latin “flumen” e ’tal è nomenât pe prime volte (Fiumisèl) intun at dal 1174. La sô storie e je leade a fuart cun chê di Aquilee: cun cheste, al patìs lis invasions tremendis dai Uns, dai Visigôts, dai Ostrogôts, dai Avars e dai Langobarts; cun cheste, al viôt rivâ il Cristianisim e la costituzion de potence patriarcjâl.Sito web Comune Fiumicello Villa Vicentina
PRÂT DI CJARGNE
Conciert:
LEWIS MCLAUGHLIN TRIO [Scozia] – Giovedì 4 luglio
Piazzetta della Fontana – ore 21.15 – Ingresso gratuito
In caso di cattivo tempo il concerto avrà luogo presso l’Auditorium a Pieria.Scarica volantino
______
Par talian Prato Carnico
Prât di Cjargne ’tal è la capitâl dal cjanâl Pedarç, e tant che in altris piçui paîs de val lis cjasis a son tipichis e in cualchi câs a riproponin carateristichis dai palaçs venits, a testemoneance dal domini de Serenissime, che chi e cjatave il legnam par costruî lis sôs nâfs. I cuvierts a son fats di speciâi cops placs di crep, che a cjapin la forme di piçulis scjandulis, “las planelas”. La localitât plui cognos’sude e je Pesariis, famose pe produzion di orlois fin dal XVII secul. Une escursion curte e puarte di Truie ai Stai Orias, un dai lûcs plui inmagants dal cjanâl Pedarç: a son une cuindisine di stâi antîcs che par vieri ’ta jerin assegnâts al ricovar des mandriis dilunc de tran’sumance.Sito web Comune Prato Carnico
REDONE (TRAMONÇ DISORE)
Conciert:
BAILE [Scozia] – Sabato 22 giugno
Lungolago – ore 21.15 – Ingresso gratuito
In caso di cattivo tempo il concerto avrà luogo presso la Locanda al Lago.Scarica volantino
______
Par talian Redona (Tramonti Di Sopra)
Redone e fâs part dal comun di Tramonç Disore, in provincie di Pordenon. La localitât e je famose in graciis dal lât di Tramonç o lât di Redone, un lât artificiâl in val Tramontine.
In timp di grande secje, si viodin vignî fûr de aghe lis pocjis ruvinis restadis dal vecjo borc di Movade. Al è un spetacul straordenari, che al capide intai Istâts plui secs e cence ploie. A son i scheletris des pocjis cjasis di claps glotudis dal torint Midune, intai prins agns ’50, cuant che e je stade ultimade la dighe costruide ’su la strete di Puint Racli. La aghe e à somerzût dut, sbregant vie la anime a trê trancuilis comunitâts locâls: Movade, F e Redone vecje.Sito web Comune Tramonti di Sopra
ROMANS DAL LUSINÇ
Conciert:
MAXMABER ORKESTAR [Italia] – Martedì 25 giugno
Piazza Candussi – ore 21.15 – Ingresso gratuito
In caso di cattivo tempo il concerto avrà luogo presso l’Auditorium “Mons. Galupin”Scarica volantino
______
Par talian Romans d’Isonzo
Comun dal Friûl orientâl in Provincie di Gurize, logât ’su la confluence di trê cors di aghe: Vierse, Judri e Tor. Il so teritori al cjape dentri ancje lis frazions Vierse e Frate. Lis primis testemoneancis di un insediament fortificât (cjastelîr) a son di epoche protostoriche. A son di epoche romane diviers insediaments di gjenar rurâl, intant che impuartante e je la presince langobarde, testemoneade di une necropoli tra chês plui grandis dal Nord Italie. Al è pussibil visitâ il Civic Museu Archeologjic di Romans e il Parc didatic archeologjic ’su la necropoli langobarde. A Romans, intal mês di Mai si ten une manifestazion rievocative (Romans langobardorum). Si ricuarde ancje la Fiere di Sante Elisabete, la tradizionâl “Sagre dal dindiat”, cu la singolâr gare di pesadure dai dindis zigants in place, e il Carnevâl di Romans cu la sfilade dai cjars e dai grups in mascare.Sito web Comune Romans d’Isonzo
SAN ZORÇ DA LA RICHINVELDE
Conciert:
SONAS [Irlande] – Domenie ai 30 di Jugn
Zardin de Biblioteche civiche – aes 21.15 – Jentrade libare
Se al ves di plovi il conciert si davuelzarà li dal Auditorium de Biblioteche civiche.Scarica volantino
______
Par talian San Giorgio della Richinvelda
Il perimetri dal comun ’tal è dissegnât a est dal Tiliment e dal Midune a ovest: cussì un teritori naturâl e incontaminât, siôr di flore e faune protete. Il comun al da acet a un dai puescj sacris plui impuartants dal Friûl, la Richinvelde dulà che al fo sassinât il plui grant dai patriarcjis di Aquilee, Bertrant di Saint Geniès. Dilunvie de strade che di Spilimberc e va a Çopule, tra i paîs di S. Zorç da la Richinvelde e Raussêt, e je la gleseute di S. Nicolò dulà che al murì il patriarcje di Aquilee Bertrant ai 6 di Jugn dal 1350. La gleseute e conserve un altâr dal Pilacorte e li dongje, propit tal puest dulà che al fo copât, ’tal è un clap metût in memorie dal fat. Raussêt e je une frazion dal comun cognos’sude pe produzion dai risits. La frazion di Poç e ospite il museu de civiltât contadine, cuntune colezion inedite di imprescj di une volte tipics de comunitât rurâl.Sito web Comune San Giorgio della Richinvelda
S. ZUAN DAL LANDRI (Pulfar)
Conciert:
BAILE [Scozia] – Venerdì 21 giugno
Grotta d’Antro – ore 20.30 – Ingresso gratuitoScarica volantino
______
Par talian San Giovanni d’Antro, par dialet sloven Svet Ivan u čelè
Cul non di S. Zuan dal Landri si identifichin une grote e une glesie, costruide dentri de cavitât, in comun di Pulfar, in provincie di Udin. Il landri si vierç ’suntune parêt verticâl di cret de mont Mladesiena. Su la jentrade de cavitât si cjate un dopli puarti, un pal scolament des aghis che a vegnin di dentri de caverne, e chel altri costruît par fâ la galarie che e permeteve l’acès ae zone di cult che si cjate inte part ’superiôr des voltis. Dentri de grote a son stâts cjatâts rescj di masselis, dincj e vertebris, reperts di ceramiche di epoche preromane e romane e rescj metalics di epoche medievâl. Il complès destinât al cult, intal spazi rigjavât parsore dai puartis, si compon di une glesie, une capele presbiteri, di une sagristie e di une lozute vierte ’su la valade che e je sot.Sito web Comune Pulfero
SAURIS
Conciert:
NOREIA FUSION [Slovenie] – Domenie ai 23 di Jugn
Hotel Neider – ore 18.00 – Ingresso gratuito
Centro sportivo / Treinkhe – ore 20.45 – Ingresso gratuitoScarica volantino
______
Par todesc Zahre, par talian Sauris
Daûr di une liende Sauris e sarès stade fondade tant timp indaûr di doi soldâts todescs che, scjampant de vuere, si jerin taponâts tal teritori dulà che cumò ’tal è il centri abitât. Leint i dâts storics il prin nucli abitatîf si sarès creât tal secul XIII dopo de imigrazion di cualchi val de Austrie. Cetant impuartante, te storie di Sauris, e je la costruzion dal implant idroeletric de Val Lumiei cu la sô dighe, tra il 1941 e il 1948. Il lât artificiâl al somerzè la localitât La Maine che di chê a son inmò i rescj sot de aghe. A Sauris si fevele inmò, dongje dal talian e dal furlan, une lenghe antighe e inmagante, un dialet todesc dal grup linguistic dal bavarês meridionâl. La lenghe saurane (se zahrar sproche) e à risintût tal timp dal contat cu lis popolazions dongje, ma e conserve inmò tancj trats arcaics che a vegnin dal todesc fevelât tal secul XIII (mittelhochdeutsch). Sauris ’tal è un centri siôr di tradizions culturâls e gastronomichis di grande cualitât, cuntune ufierte turistiche di ecelence, e dongje di chê si è di pôc zontade la struture rinovade dal Centri sportîf.Sito web Comune Sauris
SPILIMBERC
Conciert:
LUNE TROUBLANTE [Italia] – Sabato 29 giugno
Torre Orientale – ore 19.30 – Ingresso gratuito
ARTISTI VARI (Folkest Spilimbergo) – Dal 5 al 8 luglio
Le serate si svolgeranno in piazza Duomo, al Teatro Miotto, alla Torre Orientale e in piazza Garibaldi.
______
Par talian Spilimbergo
La citadine dal Friûl Ocidentâl e je vuê capitâl de musiche in graciis di Folkest, ma ancje de fotografie (di fat, chi a son nas’sudis lis esperiencis dal neorealisim inte art fotografiche) e soredut dal mosaic (la sô scuele innomenade e prepare ogni an talents gnûfs). Tancj a son i monuments, sedi intal cjâflûc sedi intes frazions. Il domo, râr esempli di gotic furlan (une vore siôr di oparis pitorichis e di sculturis di va), e pôc distant il cjistiel dai conts di Spilimberc a meretin juste atenzion, cussì ancje cors Rome, tra lis dôs toratis-puartis restadis des antighis centis murariis. La glesie di Sant Zuan Batiste, cuntune crucifission realistiche, la glesie di Sant Josef e Sant Pantaleon, la glesie di Sant Antoni Abât a Barbean, la parochiâl di Taurian cuntun biel Sant Cristoful te façade, la parochiâl di Baselie (par furlan locâl Baselia) frescjade dal Amalteo e lis sculturis dal Pilacorte inte glesie di Gjai, a fasin di Spilimberc un dai comuns plui siôrs di art dal Friûl. Ca e à sede une innomenade scuele par mosaiciscj. Industrializât a fuart intal dopovuere, al fâs di riferiment par une largje aree dal Friûl ocidentâl.Sito web Comune Spilimbergo
TOP (Travês)
Conciert:
NOREIA FUSION [Slovenie] – Sabide ai 22 di Jugn
Vile Toppo-Wassermann – aes 21.15 – Jentrade libare
Se al ves di plovi il conciert si davuelzarà li dal Auditorium comunâl di Travês.Scarica volantino
______
Par talian Toppo (Travesio)
Il comun di Travês di vuê ’tal è formât di dôs entitâts che une volte ’ta jerin dividudis e cun storiis diferentis: Travês e Top. La zone di Travês e je famose pe produzion di formadi Montâs, di alte cualitât. Pe industrie ’tal è impuartant il setôr tessil. La antichitât di Travês e je testemoneade de presince de plêf di S. Pieri, une des plui grandis di dute la diocesi di Concuardie: in origjin si slargjave cu la sô jurisdizion spirituâl dal Tiliment fintremai al Midune, des monts ae parochie di S. Zorç da la Richinvelde. E fo matriç di dutis lis glesiis de zone, ancje chê di Spilimberc, che dome dopo cetancj secui a ‘nt varès cjapât sù la ereditât spirituâl. Top al conserve i rescj dal cjistiel medievâl, un biel esempli di architeture fortificade dal Friûl. Tal 1220 vot mâs, cjasis rurâls a conduzion familiâr, a formavin il borc di Top, impen tal XVI secul i mâs documentâts a son vincjecinc. Di un di chescj mâs si disvilupà tal Cinccent la vile signorîl Toppo-Wassermann. Tal plaçâl devant de vile si pues viodi un palaç dal Sîscent, cuntun arc tant che jentrade, residence estive dai conts di Spilimberc.Sito web Comune Travesio
TERESIN
Conciert:
MESTISÒN [Colombie/Italie] – Vinars ai 28 di Jugn
Place Ellero – aes 21.15 – Jentrade libare
Se al ves di plovi il conciert si davuelzarà li dal Teatri comunâl.Scarica volantino
______
Par talian Tricesimo
Il non di Tresesin ’tal è di origjin romane: ad tricesimum lapidem al vûl dî ae trentesime piere miliâr dal puart di Aquilee; ’tal è ’su la vie che di Aquilee e puartave a Julium Carnicum, vuê Zui, e al Noric. La presince di nuclis di origjin celtiche prime e dilunvie de dominazion romane a son indicâts dal toponim Borgobel o Marcubel, cuel che ’tal è parsore dal centri di Tresesin, che une volte al jere sede di un cult dedicât al diu Belen. La posizion strategjiche, te crosere de strade che e mene al Noric e la strade bariglarie, che e ven di Gardiscje, e à permetût tai secui il passaç di popolazion, scambis e cumierçs fasint di Tresesin un dai plui impuartants centris aministratîfs e religjôs dal Friûl culinâr. La plêf arcipretâl, fate sù tal XVIII secul ’su progjet di Domenico Schiavi e dedicade ae Madone de Purificazion, e je tal centri dal paîs, di front dal municipi e de place e e à, te flancade a ’sud, une puarte elegantone rinassimentâl, opare di Bernardino da Bissone. Dentri e conten diviersis oparis di art di Jacopo Palma il Giovane e une pale di altâr di Sebastiano Bombelli. Te plêf al fo metût ancje un orghin dal famôs organâr Pietro Nacchini, lassât tai agns Trente ae parochiâl di Madrîs di Feagne, dulà che si lu cjate inmò.Sito web Comune Tricesimo
UDIN
Conciert:
SHAPIRO & VANDELLI [Italia] – Martedì 9 luglio
LOREENA McKENNITT [Canada] – Lunedì 22 luglio
Castello di Udine – ore 21.15 – Ingresso a pagamentoAcquista i biglietti
______
Par talian Udine
Capitâl storiche dal Friûl, e ufrìs a Folkest une des sôs miôr curnîs: il cjistiel dai patriarcjis, che dentri al conserve il salon dal Parlament Furlan, probabilmentri la prime testemoneance de vite democratiche europeane, decorât di un dai plui innomenâts cuadris dal Tiepolo. Sul cuel si cjatin ancje: la glesie di Sante Marie (VII secul) e la Cjase de Contadinance, ricostruzion dal 1931 di un edifici dal Cuatricent dulà che si devin adun i contadins furlans. La place Sant Jacum o place des Jerbis, cumò place Giacomo Matteotti, centri di marcjât ma ancje de vite citadine intai ultins secui, e je stade ogjet di un restaur curât, sedi de pavimentazion sedi de biele fontane, opare di Zuan di Udin. Di grant interès artistic ’tal è ancje dut il cicli dal Tiepolo a Udin: dal Palaç Patriarcjâl ae capele de Puritât. La biele place Libertât, cu la loze dal Lionel dal Cuatricent e la loze di Sant Zuan dal Cinccent, cu la tor dal orloi di Zuan di Udin, e je calcolade tra chês plui venezianis di Italie dopo chê di Sant Marc a Vignesie. La catedrâl di Sante Marie Anunziade, residence dai ultins patriarcjis di Aquilee, e je stade scomençade intal 1236, ’suntun edifici sacri plui antîc, decorade cun palis e afrescs di Giovan Battista Tiepolo.Sito web Comune Udine
VERGNÀ (Reane)
Conciert:
RANDOM QUARTET [Piemont] – Miercus ai 26 di Jugn
Parc Sculturis Vergnà – aes 21.15 – Jentrade libareScarica volantino
______
Par talian Vergnacco (Reana del Rojale)
Il comun di Reane al cjale aes Prealps Carnichis e Juliis, cenglât dal flum Tor a est, e ’tal è formât di vot nuclis abitâts: Reane, Cuals, Çumpite, Cortâl, Vergnà, Val, Remugnan (sede dal municipi), Ribis, Riçûl. Tal teritori al ven ricuardât za tal XIII secul un insediament cul non di Verniacum, che al corispuint ae frazion di Vergnà, che e podarès derivâ il so non propit di Vernus o Vernius. La glesie, dedicade ai Ss. Tomâs e Marc e je atestade intun document dal 1360. Cetant interessant il parc des sculturis, dulà che ogni an si davuelç un impuartant Simposi di sculture internazionâl, rivât chest an ae edizion numar vincjedoi.Sito web Comune Reana del Rojale


c: text/html

text:
Cualchi dì indaûr, intant che o fevelavi cun mê sûr, jê mi à fate une domande: “Ma il gjat salvadi, esistial?”. A pensâi ben, no crôt che la cussience de realtât di chest animâl e sedi cussì pandude. Tantis voltis o pensi che al puedi soreponisi ae imagjin di un gjat “vagabont” o “insalvadeît”. E pûr, chest animâl enigmatic al è reâl, ancje se pardabon pôcs di lôr a puedin dî di vêlu viodût.
Il gjat salvadi european (Felis silvestris silvestris) al è une specie dal dut solitarie. I siei unics moments di socialitât a son leâts al periodi riprodutîf e, intal câs des mascjis, cuant che a stan daûr ai lôr piçui. Il so caratar elusîf e la sô basse densitât tai teritoris che al ocupe in nature (stimade intun adult ogni 10 chilometris cuadrâts), a ‘nt fasin la vere fantasime dai nestris boscs. In Italie si cjate cuntune cierte continuitât dilunc di dut l'Apenin, fin a rivâ in Calabrie, cuntune popolazion presinte ancje in Sicilie. La situazion des Alps e je invezit plui framentade: la uniche popolazion stabile che e gjolt di une buine vitalitât e je propit chê dal Friûl-Vignesie Julie. Dai teritoris plui di mont tant che chei des Alps e des Prealps Juliis e Cjargnelis, al à cjapât areis culinârs (la sô presince e je sigure ancje intal Glemonàs), fin al Cjars gurizan e triestin. Il so tornâ al è stât favorît dal sigûr dal aument, intai ultins decenis, de superficie forestâl par vie dal abandon, in chestis areis, di gran part de ativitât agricule e di chê dal arlevament.
Distingui chest gjaton salvadi dal nestri gjat dumiesti nol è però cussì facil. I caratars distintîfs principâi a son il pêl tigrât, une code cu la ponte nere a forme di mace, cuntune serie variabile tra 2 e 4 anei neris su la part terminâl e une striche nere dorsâl che si ferme, a colp, prime che e scomenci la code. Ma la uniche ciertece sul so jessi salvadi nus e da la gjenetiche, parcè che in realtât il tui di cjase e cheste fantasime dai boscs a son ad in plen la stesse specie, ancje se il caratar e la personalitât a son avonde diviers (a àn scomençât a diferenziâsi miârs di agns indaûr, cuant che lis speciis om e gjat a àn vût il prin contat).
Prime di contâ di chest incuintri magjic che al à robât i cûrs di tancj umans (prin di dut, il gno), o volarès fâ un pôc di ordin tassonomic. La specie Felis silvestris e je uniche ma in dì di vuê si distinguin cinc sotspeciis di gjats salvadis che a diferissin tra di lôr prin di dut pal cuarp e pes abitudins, risultât dal adatament aes diviersis cundizions ambientâls là che a vivin. Une e je Felis silvestris silvestris, il gjat salvadi dai nestris boscs, cul cuarp bocon, usât a un clime avonde frêt. Dopo o vin Felis silvestris lybica, sotspecie che si cjate in Nordafriche e in Medi Orient, plui longjilinie e di dimensions plui piçulis, adate par un clime cjalt. Infin, altris trê sotspeciis, distribuidis in trê areâi: Asie Centrâl (Felis silvestris ornata), Afriche Subsahariane (Felis silvestris cafra) e Cine (Felis silvestris bieti). Di chestis, dome la sotspecie lybica e je stade ae fin “dumiesteade” dal om. A diference dal lôf, il caratar dal dut solitari dal gjat salvadi al determine la mancjance di ogni forme jerarchiche di struture sociâl intal so mût di agjî, e par chest al è un candidât dificil al dumiesteament. Cemût puedial jessi alore che propit cumò, intant che o scrîf, o ai un felin che al continue a freolâsi su la mê muse e a talpetâ su la tastiere dal computer?
La testemoneance plui antighe dal leam tra om e gjat e je stade cjatade intune tombe a Shillurokambos, te isule di Cipri, e e je di 9.000 agns indaûr. Inte tombe al è stât cjatât un om sepulît cun in bande il so gjat, a testemoneance che il procès di dumiesteament al veve di jessi ancjemò precedent. Studis resints (1) basâts su provis gjenetichis, morfologjichis e archeologjichis, a son rivâts a delineâ cun plui esatece la storie dal dumiesteament dal gjat e de sô difusion. Cuant che, 12.000 agns indaûr, lis popolazions nomadis si son insedadis in maniere stabile inte aree de mieze lune fertile, in graciis de scuvierte de agriculture a àn scomençât a imagazenâ deradis alimentârs. La consecuence direte di chest cumulament e je stade un aument locâl dai roseadôrs, che a fasevin fraie, in libertât, di un granâr a di chel altri. La grande concentrazion di surîs e à atirât la atenzion dai gjats salvadis de aree (Felis silvestris lybica). I prins esemplârs che si son svicinâts a son stâts dal sigûr chei mancul difidents e spaurîts cul om e ancje chei plui pronts a sopuartâ altris individuis de stesse specie tai contors. Chest fat al à determinade une reâl selezion positive di chescj caratars, parcè che la bondance di predis e jere cussì grande di favorî i esemplârs che a vevin fate cheste sielte e che, cubiantsi tra di lôr, a passavin chest caratar aes gnovis gjenerazions. L'om, in principi dome testemoni sodisfat di cheste rivade, al à scomençât cul timp a favorî l'intervent fortunât dai felins, e cussì al à condizionât cierts lôr aspiets comportamentâi. Une ricercje sul gjenome dal gjat dumiesti (2) e à evidenziât che cierts gjens di chest ultin a diferissin in efiets dal gjat salvadi, in mût particolâr chei leâts ae memorie, al aprendiment su la associazion stimul e ricompense, e al control de pôre condizionade, che intal complès a àn determinât tal gjat dumiesti un compuartament plui mugnestri. Cierts compuartaments dal nestri tui di cjase, di fat, no son par nuie tipics di chel salvadi: un tra ducj, il sgnaulâ. Par un animâl solitari, la vocalizazion no covente, e al limit e je prerogative esclusive dai piçui che a comunichin cu la mari. Intal gjat dumiesti invezit, chest caratar al reste ancje di adult e al è doprât in maniere esclusive par comunicâ cul om. Cierts etolics lu definissin tant che un mimetisim sonôr: a pensin di fat che il sgnauleç, simil al vaî di un neonât, nus provochi une reazion incondizionade che nus puarte a sodisfâ, il plui des voltis, lis domandis alimentârs dal nestri amì pelosut (a pensâi ben mi sint manipolade, ma cun me al funzione simpri!).
Tornant ae nestre storie, dal Egjit e dal Medi Orient i gjats a son rivâts in Europe midiant dai Fenicis che a àn scomençât a comerciâju par cjapâ lis surîs. In Grecie, prime che a rivassin i gjats, pal control dai roseadôrs si dopravin pal plui mustelidis (pudìs blancs e bilitis). Cui Romans, i gjats si son slargjâts su dut il teritori dal Imperi e a àn scomençât a jessi calcolâts ancje tant che animâi di compagnie. Di li, la espansion no si è plui fermade, tant che cumò a son presints in ducj i continents, fûr che in Antartide.
Ma pal gjat dumiesti nol è stât simpri dut facil. Dilunc de Ete di Mieç, inte Europe Cristiane, al è stât demonizât e associât ae sfortune e al mâl. Si pensave che al fos il compagn dal diaul e des striis, tant che ancje lui al vignive brusât vîf. Si pense che il câl de popolazion dumiestie in cheste epoche e sedi stade une des concausis des epidemiis di peste, dal moment che l'agjent patogjen di cheste malatie al è veicolât dai pulçs des pantianis che in chei agns a son proliferadis, cence i lôr nemîs proverbiâi. Si varà di spietâ il Romanticisim par une reâl rivalutazion di chest felin.
Intant che, dilunc dai secui, il tui dumiesti al gjoldeve di alts e bas, il gjat salvadi european al è stât simpri calcolât nocîf e cjaçât pe sô piel. Lis dôs sotspeciis si son di tant in tant incrosadis, e ancjemò al pues sucedi. In cualchi part di Europe, la percentuâl di ibridazion tra il salvadi e il dumiesti e je impuartante, intant che in Friûl invezit e somee ancjemò pôc frecuente. Un dai problemis di conservazion dal gjat salvadi al è apont la ibridazion, e ancje par chest al è impuartant limitâ al massim il fenomen dai gjats bandonâts. In aparence, e somee pôc impuartante la pussibilitât che si incrosin doi individuis che in fin dai conts a son de stesse specie, ma il cûr de cuistion al è propit in chês piçulis diferencis comportamentâls e soredut morfologjichis che a dividin il dumiesti dal salvadi. La taie, la colorazion e il caratar dal gjat salvadi european a ‘nt fasin un predadôr ecelent, adatât dal dut al so ambient naturâl. I ibrits a varan dal sigûr mantei verglemâts che ju fasaran mancul mimetics denant des lôr predis, un cuarp plui magri che ju fasarà mancul bogns di resisti al clime frêt invernâl, e cun di plui a varan un caratar diviers che cence dubi al condizionarà la lôr capacitât di sorevivence. La jentrade di chescj gjens intune popolazion salvadie, duncje, e finirà par indebilîle. A dut chest si à di zontâ ancje la menace reâl che e ven de difusion di cualchi patologjie une vore frecuente intal gjat dumiesti (tant che HIV e leucemie feline) e une vore pericolose pe popolazion salvadie.
O crôt che cui che pardabon al ame i gjats e al reste inmagât ogni dì dai lôr moviments e de lôr bielece sinuose, al vedi a cûr ancje la lôr storie magnifiche e la conservazion in nature dal parint salvadi. Par gno cont, savê che a cualchi chilometri dal “gno” Zorro al è il so omolic salvadi, impegnât tal arlevâ i siei piçui o che al è in vuaite par cjapâ un surisin, mal fâs viodi tant che un animâl ancjemò plui misteriôs.
1Ottoni at al.,The palaeogenetics of cat dispersal in the ancient world, Nature Ecology & Evolution, n°139 Jugn dal 2017.
2Montague M.J. et al., Comparative analysis of the domestic cat genome reveals genetic signatures underlying feline biology and domestication, Proceedings of the National Academy of Sciences, vol. 111 n° 48 Dicembar dal 2014

robotstxt: allowed

filter: keep


text:
Investigazion
La investigazion o ricercje e je il process che midiant chel si puedin cjatâ i fats. Chescj fats a puartaran a la cognossince. La ricercje e je fate doprant ce che al è za cognossût par rivâ a capî che che no savìn ancjemò. La cognossince suplementâr e pues jessi otignude provant (o falsificant) lis teoriis o i sistemis esistents, e provant a dâ une spiegazion miôr di ce che al è stât osservât. La ricercje e je un procès analitic, sistematic, organizât e obietîf. Chest procès al à di rispuindi a une domande midiant di une ipotesi, par Incressi la cognossince e lis informazions su un ciert argoment.
Ricercje academiche[cambie | modifiche il codiç]
I students a fasin ricercjis par scrivi lis tesis (disserzions) di lauree. La leture di un grant numer di libris su di un teme, cjapant notis, e je une forme di ricercje.
Ricercje sientifiche[cambie | modifiche il codiç]
Il metodi sientific al è il mût plui comun di fâ ricercje. La ricercje e je doprade par miorâ la comprension de biologjie, de inzegnerie, de fisiche, de chimiche e di cetancj altris cjamps. Chest al permet di discuvierzi gnovis medisinis, di otignî machinis plui siguris, di incressi la produzion agricole, alimentâr e industriâl. Il denâr par la ricercje al ven dai guviers, des societâts comercialis privadis e des ufiertis privadis.
Descrizion curte[cambie | modifiche il codiç]
La ricercje e je caraterizade dal fat di jessi un procès:
- Sistematic: dopo la formulazion di une ipotesi o di un obietîf funzionâl, i sienziâts a dan dongje un ciert numar di dâts daûr dal progjet che al è stât stabilît in principi. Su la fonde de analisi e de interpretazion dai dâts, i sienziâts a mudin, a incressin o a confermin lis cognossincis za afermadis, vierzint ancje gnovis direzions di ricercje. Il metodi sistematic codificât che si dopre inte ricerche al è clamât metodi sientific.
- Organizât: ducj i membris di un grup di ricercje a devin savê ce che a devin fâ dilunc dal progjet, di mût che a sedin dopradis lis stessis definizions, normis e principis a dutis lis personis che i cjapin part. Par realizâ cheste condizion al è necessari scrivi un protocol di ricercje là che i sienziâts a specifichin ducj i detais in relazion cul lavôr.
- Obietîf: lis conclusions otignudis de ricercje no àn di jessi basadis su impressions sogjetivis ma su la fonde dai dâts osservâts e misurâts. Si à di evitâ interpretazions basadis sui prejudizis dai ricercjadôrs.
Ativitât[cambie | modifiche il codiç]
Lis ativitâts principâls de ricercje a son:
- La misurazion dai fenomens.
- La comparazion dai risultâts otignûts.
- La interpretazion dai risultâts in funzion des cognossincis consolidadis, metint in cont lis variabils che a puedin influenzâ il risultât.
Tips di ricercje[cambie | modifiche il codiç]
- Ricercje fondamentâl. Clamade ancje "ricercje di base" o "ricercje pure". E pues jessi praticade dome intai laboratoris.
- Ricercje aplicade. E je la aplicazion de cognossince inte pratiche, cu la introduzion intal ûs di une gnove tecnologje, inte maiorance dai câs, intal avantaç de societât. Un esempli a son i protocoi di ricercje cliniche.
Colegaments tra lis dissiplinis[cambie | modifiche il codiç]
Une stesse ricercje e pues tocjâ ancje plui di un cjamp dal savê. La terminologje specifiche des tipologjiis di ricercje tra dissiplinis diferentis e identifiche:
- Ricercje multidissiplinâr o ricercje pluridissiplinâr: in chest nivel di ricercje la valutazion e je realizade partint di cjantons diferents, doprant prospetivis diferentis cence rivâ a une integrazion.
- Ricercje interdissiplinâr: chest nivel di ricercje al smire a la creazion di une identitât di metodologjie, di teorie e di concets, par podê rivâ a risultâts plui coerents e plui integrâts.
- Ricerche transdissiplinâr: chest nivel al va plui indenant des tipologjiis precedentis, e al smicje a la convergjence tra disciplinis, compagnade di une integrazion reciproche des epistemologjiis dissiplinârs.


text:
Il teritori al fo popolât de preistorie insù e si implantarin insediaments romans, ma Guriza e ven menzionade par la prime volte ai 28 di Avrîl dal 1001, intun document là che l'Imperadôr Otto III al done la metât dal cjastiel di Salcan (Siliganum) e da la “vile che te lenghe dai Slâfs e ven clamade Gorica” (“gorica”, vâl a dî montagnute) al Patriarcje di Aquilee e chê altre metât al cont dal Friûl Werihen, da la cjasade dai Eppenstein. Il possès dal teritori gurizan al restà tes mans da la cjasade dai Eppenstein fin a tant che cheste dinastie e fo clamade a guviernâ il ducât carintian (tal 1090), e po e je disparide (1122-1125). A traviers di une intrigade linie di sucession, al domini de contee e rivà alore une cjasade che e jere za parone di tancj possediments in Austrie, ator di Millstatt, dulà che e veve fondât la innomenade badie.
I Conts di Guriza a saressin duncje dissendents drets dai conts di Pustertal e Lurngau, pûr jessint ancje in parintât cu la famee bavarese dai conts Ariboni: A la lidrîs da la cjasade a varessin di jessi Liutgard e il cont Aribo, fondadôr juste apont dal convent di Millstatt, che sora i conts di Guriza a esercitavin, fin dal principi, la lôr avocazie ereditarie. Lôr a verin doi fîs: Engelbert e chel Meginhard, o Meinhard, che al risulte citât ancje intun document aquileiês dal 1064, tant che “Meginardus de Guriza”. La storie dai Conts di Guriza e je leade fuart al Patriarcjât di Aquilee, stant che di chest a jerin i "avoiâi". I patriarcjis, cul domini sul Friûl, a rapresentavin un intop aes smiris di espansion dai Conts viers la planure padane. Di une tâl la schirie cence fin di scuintris che a jemplarin la storie de Ete di Mieç furlane. Te suaze di chescj conflits, ai 21 di Zenâr dal 1202, intune piçule glesie dongje Cormons, che lis ruvinis lis si viôt ancjemò, al fo concludût il Tratât di San Quarin, che al decretà il ricognossiment uficiâl ai Conts di Guriza dal plen possès de aree gurizane. I Conts a procurarin alore di completâ i lôr possediments sparniçâts cul unificâju e consolidâju in dominis ben circoscrits cu la costruzion di cjastiei, cun chê di distacâ cussì in maniere definitive il teritori di Guriza dal Patriarcjât.
Dal 1200 la impuartance dai Conts di Guriza tal Imperi e tache a cressi simpri di plui. Tal 1210 la citât e oten la concession imperiâl di tignî il marcjât une volte a l’an in ocasion de fieste di Sant Zuan Batiste. Simpri a Meinhard II i dan il privileç di bati monede. In chei stes agns, i Conts a tacarin a slargjâ il lôr podê bande la Istrie, intant che si fondave une unitât di interès tra Tirol e Guriza, lade a concludisi cul matrimoni di Meinhard III e Adelaide. Tal 1253, si realize la union tra lis conteis di Guriza e dal Tirol. Meinhard III al deventà cussì ancje Meinhard I dal Tirol. Intant, i Conts a rinfuarcissin ancje in Friûl la lôr supremazie: Albert prime e il fi Heinrich II dopo a rivarin a deventâ i vêrs siôrs de regjon cu la concuiste di Tumieç, Sacîl, Cjanive, Tresesin e altris tieris, in plui di Tulmin, te alte val dal Lusins. Fin Glemone vierzè lis puartis ai Gurizans.
Heinrich II, nassût tal 1266 e fi di Albert II, al fo salacôr la figure plui carismatiche de cjasade. Heinrich II al smirà di slargjâ i siei possediments tal teritori talian, batint une volte par dutis il Patriarcjât di Aquilee. Al ocupà part da la Cjargne. Si aleà po cun Verone, fasint un pat cun Cangrande Della Scala e al marcjà viers Trevîs e Padue, sometint chestis citâts tal 1319. Ma Heinrich II nol puartà insom il so grant progjet: tal 1323, a 57 agns, al mancjà di colp (e al è ancjemò un misteri, cussì che a si è crodût a dilunc che al fos stât invelenât da sassins daûr comission dai Estensi) intant di un tratament. Sot di Heinrich II la Contee di Guriza e si slargje di cetant: la sô dominazion e lave de Istrie al Tirôl, dal Venit ae Slovenie di cumò.
Tra i sucessôrs di Heinrich II, di particolâr rimarc e fo la azion di Meinhard VII par sigurâ il sorevivi de dinastie, si ben che tal 1363 i conts a fossin stâts obleâts a cedi il Tirol ai Habsburg. Tal 1394 Heinrich IV, fi di Meinhard VII, al invià une dinastie cetant lungje, che e sarès durade fin al 1454.
Tal 1415, a Costanza, il cont Heinrich al ricevè dal re Sigismund di Ongjarie la solene investidure dai siei feuts imperiâi: la contee di Guriza cun dutis lis sôs pertignincis, la contee Palatine de Carintie, il tribunâl di Flambri in Friûl e la contee di Heunburg. Vignesie, intant, tal 1420 e butave jù in maniere definitive il cuasi milenari Patriarcjât di Aquilee, slargjant i siei possediments tal teritori di Belun e dongje dal Lusins.
Tal 1424, Heinrich IV e so fradi a scugnirin presentâsi a Vignesie, sicu erêts dai feuts furlans di Guriza, e partant sometûts a la Serenissime. Cheste azion e deventave par Vignesie reson di pretese su lis tieris gurizanis e su la stesse citât di Guriza: la Serenissima, ancje tal cuadri da lis disastrosis invasions dai Turcs in Friûl, e cjapà Gardiscje, fasint sù une fuartece. Ai 12 di Avrîl dal 1500, il cont Leonhard di Guriza-Tirol, che al veve sposât Paola Gonzaga, al murì cence erêts tal cjastiel di Bruck, dongje di Lienz.
Realizzazione del Sito: Servizio attività economiche e sviluppo turistico.
e-mail: turismo@comune.gorizia.it


text:
Verranno letti dei racconti di Frank Spada e di Raffaele Serafini, vincitore del concorso letterario di Scrigno. Ma ecco l'evento in lingua friulana.
Sabide ai 28 di Avost
aes 18.00 - in tal cjiscjel di Glemone
La Pro Glemone e
la Ostarie Leterarie Contecurte
a presentin:
CONTIS CURTIS TAL CJISCJEL
Une serade di contis curtis par furlan
O leiarin:
L’Om misteriôs di L’Antescûr
Salvans su la Bivare di Carli Pup
Un dopli insospetabil di Frank Spada
Lis Cialis di Christian Romanini
Furmiis di Giuliana Pellegrini
La dentiere pierdude di Francesca Gregoricchio
Passaç a nord ovest di Triest di Renzo Brollo
Vencul di Checo Tam
Fieste grande di fin Istât di Gianfranco Pellegrini
Un tocut a la volte di Raffaele Serafini
Teroriscj di Dree Venier
Tandem di Eowin
Mode di Spirt Anonim
E forsit o leiarin ancje:
Une conte di Checo Tam
Une conte di Raffaele Serafini


text:
La Storie
“E je istituide, tacant dal an academic 1977-1978, la Universitât statâl di Udin, che i siei cors di lauree a saran inviâts a scomençâ dal an academic 1978-1979. La Universitât dal Friûl e à tant che obietîf chel di contribuî al progrès civîl, sociâl e ae rinassite economiche dal Friûl e di deventâ strument organic di disvilup e di rinovament dai filons origjinaris de culture, de lenghe, des tradizions e de storie dal Friûl”.
(art. 26, leç 546/1977)
La nassite dal CIRF
Il CIRF, fondât tal 1995, al è nassût tant che imprest operatîf de Universitât dal Friûl cun chê di meti in vore l'articul 26 de Leç 546/1997, istitutîf dal Ateneu furlan, indulà che si marcave che a chel i spietave - jenfri chei altris - il compit speciâl di "contribuî al progrès civîl, sociâl e ae rinassite dal Friûl (...) e al rinovament dai filons origjinaris de sô culture".
I dipartiments fondadôrs a jerin: Lenghis e Leteraturis Gjermanichis e Romanzis, Economie, Societât e Teritori, Siencis Storichis e Documentariis e Lenghis e Leteraturis, Comunicazion, Formazion e Societât.
Daûr dal Regolament origjinari, lis ativitâts dal CIRF a vevin di lâ daûr di chescj principis e obietîfs:
- promovi, davuelzi e coordenâ ativitâts di ricercje pal studi de lenghe, storie, culture, societât, economie e de art dal Friûl e des comunitâts di divignince furlane tal forest;
- meti in vore iniziativis pal svilup de culture e de lenghe dal Friûl previodudis de Leç Regjonâl n. 15/1996 e modificazions seguitivis e altris leçs nazionâls e regjonâls;
- meti in vore iniziativis di studi, di ricercje e di formazion par dutis lis areis di lenghe e culture ladine dal Cjadovri, dal Trentin, dal Sud Tirôl e dai Grisons, in mût di deventâ element di riferiment sientific par une vaste aree alpine leade di carateristichis culturâls e linguistichis comuns o someantis;
- promovi iniziativis di colegament jenfri i docents di leterature e di linguistiche ladine e di chei altris setôrs di ricercje comprendûts ae letare a) di chest articul, docents che a lavorin in Italie e ancje tal forest;
- promovi, poiâ e inmaneâ ativitâts didatichis specialistichis tant che cors di perfezionament, inzornament, formazion, specializazion, dotorât;
- prudelâ, midiant di publicazions, cunvignis, seminaris e mostris, la promozion de lenghe e de culture furlane;
- fâ ativitâts di consulence e di ricercje a pro di ents e istituzions;
- slargjâ inte maniere miôr la cognossince des ativitâts di ricercje metudis in vore dal Centri o des altris struturis de Universitât;
I ambits specifics di intervent dal CIRF a jerin i stes risiervâts di norme ae Universitât, ven a stâi ricercje e didatiche, cuntune programazion che e previodeve intervents di meti in vore daurman o cuntune prospetive di disvilup plui lungje tal timp.
Cun riferiment ae didatiche, te ativitât dal CIRF a jentravin dentri ancje i cors di formazion e inzornament in lenghe e culture furlane pai insegnants (scuele de infanzie, primarie e secondarie).
Cun di plui, a vignivin metûts adun ancje cors di formazion pai dipendents de Aministrazion publiche, finanziâts daûr de leç 482/1999 e in vore ancjemò in dì di vuê.
Cul lâ dal timp, a son stadis inmaneadis altris iniziativis formativis e didatichis.
Al è il câs, tra il 1998 e il 2000, inte suaze di une azion strategjiche inmaneade di chel che in chê volte al jere l'organisim di politiche linguistiche pe lenghe furlane (OLF, osservatori su la lenghe e la culture furlanis), dai cors par insegnants, tradutôrs, lessicolics, lessicografs e gjornaliscj in lenghe furlane.
La evoluzion dal CIRF
Tal 2001 il CIRF al è deventât orghin tecnic di coordenament jenfri i docents e i ricercjadôrs de Universitât di Udin interessâts al disvilup di ricercjis su la culture e su la lenghe dal Friûl. Tai agns, a àn aderît al CIRF plui di une cincuantine di studiôs.
I siei orghins a son la Assemblee dai Aderents, il Consei Diretîf e il Diretôr. La adesion e je vierte ancje ai studiôs di altris Universitâts talianis e forestis, e ancje a esperts che no son academics.
Tai prins agns di ativitât il CIRF al à promovût cualchi ricercje direte, al à publicât cualchi lavôr e fat ativitât di consulence par cetantis istituzions. Nome tal 2000, in gracie dal Consorzi Universitari dal Friûl, si è indotât dai mieçs materiâi e des risorsis umanis che a coventavin par une operativitât plene.
Tal 2016, il CIRF al à cambiât denominazion, deventant Centri Interdipartimentâl pal Svilup de Lenghe e de Culture dal Friûl. In cheste ocasion, al è stât tornât a viodi il regolament interni, li che a vegnin fissâts tant che obietîfs dal Centri:
- promovi iniziativis pe valorizazion dal studi e de ricercje su lenghe, leterature, arts, sience, teritori e culture dal Friûl, soredut par chel che al inten la popolazion che e je a stâ in regjon e ai furlans tal forest che si identifichin cun cheste culture;
- disvilupâ rapuarts di colaborazion cun istituzions nazionâls, forestis e internazionâls;
- fâ ativitât di consulence e di ricercje a pro di ents e istituzions;
- promovi, poiâ e inmaneâ, ancje in colaborazion cui Dipartiments, ativitâts didatichis tant che cors di perfezionament e di inzornament su la lenghe e la culture dal Friûl, massime cun riferiment aes aministrazions publichis e ai ents teritoriâi;
- favorî midiant di publicazions, cunvignis, seminaris e mostris, la difusion des cognossincis su la lenghe e su la culture dal Friûl e slargjâ tes formis plui justis la cognossince des ativitâts dal Centri o di altris struturis de Universitât che a vedin obietîfs simii a chei dal Centri stes;
- promovi e prudelâ tal cuarp students dal Ateneu iniziativis che a smirin ae cognossince e al ûs de lenghe furlane, cun atenzion soredut ai gnûfs struments comunicatîfs, aes espressions artistichis, musicâls, teatrâls, espressivis, e vie indenant.
Par chel che al inten la didatiche, il CIRF al promôf dai cors ciclics di formazion in lenghe furlane risiervâts ai dipendents de Aministrazion publiche.
Intai timps plui resints, a son stâts inviâts cors gnûfs par students e cors su la politiche linguistiche e la normative di tutele pai aministradôrs locâi (in colaborazion cu la ACLIF - Assemblee de Comunitât Linguistiche Furlane).
I diretôrs dal CIRF
Dal 1995 a vuê, il CIRF al à podût zovâsi dal operât di cetancj diretôrs, ognidun di lôr si è spindût al miôr pe valorizazion dal Centri. Ve ca une liste dai docents che a àn esercitât la carghe di diretôr e vicediretôr:
1995-1997
Diretore Prof. Giovanna Bellencin Meneghel
Vicediretôr Prof. Raimondo Strassoldo
1997-2003
Diretôr Prof. Raimondo Strassoldo
2003-2004
Diretôr Prof. Gianpaolo Gri
Vicediretôr Prof. Raimondo Strassoldo
2004-2006
Diretôr Prof. Cesare Scalon
Vicediretôr Prof. Raimondo Strassoldo (2004-2005), Prof. Federico Vicario (2005-2006)
2006-2009
Diretore Prof. Piera Rizzolatti
Vicediretore Dot. Alessandra Burelli
2009-2012
Diretore Prof. Piera Rizzolatti
Vicediretôr Prof. Raimondo Strassoldo
2012-2013
Diretore Prof. Piera Rizzolatti
2013-2015
Diretôr Prof. Paolo Pascolo
Vicediretôr Prof. Guglielmo Cevolin
2016
Diretôr Prof. Enrico Peterlunger


text:
Cope dal mont di balon
La Cope dal mont di balon (tal lengaç comun ancje il Mondiâl o i Mondiâi di balon) e je la competizion uficiâl plui impuartant dal balon, dulà che zuin cuintri dutis lis scuadris nazionâls che a fasin part de Federation International de Football Association (FIFA), il cuarp di regolazion plui grant di ducj i sports. Chest campionât al cole ogni 4 agns de prime competizion intal 1930 (fûr che tai agns 1942 e 1946, cuant che e fo sospindude par vie de Seconde vuere mondiâl). Purpûr, si pues considerâlu un event continui, parcè che tai trê agns prime de fase finâl si zuin lis partidis di cualificazion, dividudis par continent.
Ae fase finâl de competizion a partecipin 32 scuadris nazionâls che a si scuintrin intun periodi di cirche cuatri setemanis intun paîs che al organize dut (o in doi dongje, come intal 2002), sielzût in precedence. Intes 17 fasis finâls fin cumò, dome siet nazions a'nd àn vinçût il titul. Chê plui vitoriose di simpri e je il Brasîl (5 voltis) dopo le Italie e le Gjermanie (4 voltis)


text:
In Vatican a son agitâts plui che par l’Isis pal pericul che dut il popul furlan al dismenteedi di blestemâ
L'Udinese e zuiarà a Triest. I lavôrs tal stadi si sprolungjin parcé c'al è in progjet di puartâ un camion di cjalcine par slargjâ lis riis de puarte.
Si cjacare ancjemò dal gol di Udinese-Rome. Scuviert al ralentadôr che il braç di Karnezis si viôt dôs voltis. La procure di Rome lu indaghe par doping.
Mancjance di lavôr in Fvg, la int e cîr di tignîsi ocupade. Dal 2015 si vierzaran gnovis sedis di confindustrie a Malborghet, a Ugovize e a Valbrune.
Denunziât il zovin insodisfat che al à robât il telefonin a une prostitude. I veve copiât ducj i numars par robâi il lavôr.
Muriel al va te Sampdorie, a Udin al cjapave un stipendi di 700.000 euros. Pericul di faliment par 120 fast food in Friûl.
Napolitano nol sarà plui President. Beât e content lu viodìn plui rinzovenît in muse. Al è pront par tornâ a fâ il president.
Bergoglio nus à dite che in Vatican a son agitâts plui che par l’Isis pal fat che se dut il popul furlan al dismetarès di blestemâ tal stes moment, nol sarès plui spazi tal paradîs.


text:
12 giugno 2011
Ringraziament
Us ringraziìn di cûr par vênus stât dongje tal moment de pierdite dal nestri GIAN CARLO
Denise, Sonia e Christian Romanini
Denise, Sonia e Christian Romanini
08 giugno 2011
Mandi Papà
O vevin di clamâti par fâti i auguris, ma o vin scugnût vignî a cjoliti e dîti "Mandi, si tornarìn a viodi di une altre bande".
Salude nono Rino, none Fenisie e barbe Gjino.
Recuie.
Salude nono Rino, none Fenisie e barbe Gjino.
Recuie.
11 maggio 2011
05 maggio 2011
Robert Gerard “Bobby” Sands – Roibeard Gearóid Ó Seachnasaigh
09.03.1954 – 05.05.1981
Par Bobby Sands la lodule e jere un dai simbui de libertât. Si pues sierâle intune scjaipule, torturâle e fâi dut il mâl pussibil, ma no cjantarà mai par cui che le à impresonade. Se si vûl sintîle a cjantâ, bisugne lassâle libare.
Bobby Sands al è muart 30 agns indaûr. Cun lui a àn pierdût la vite altris nûf volontaris republicans. E je une feride che e bruse ancjemò. Dut câs, la lodule e va dilunc a cjantâ e, se si le scolte ben, si visisi che e cjante propit la sô cjançon di libertât:
Tiocfaidh ár lá – La nestre dì e vignarà
Se o vês gust di lei inmò alc, fracait su http://www.bobbysandstrust.com/ e ancje chi.
Par Bobby Sands la lodule e jere un dai simbui de libertât. Si pues sierâle intune scjaipule, torturâle e fâi dut il mâl pussibil, ma no cjantarà mai par cui che le à impresonade. Se si vûl sintîle a cjantâ, bisugne lassâle libare.
Bobby Sands al è muart 30 agns indaûr. Cun lui a àn pierdût la vite altris nûf volontaris republicans. E je une feride che e bruse ancjemò. Dut câs, la lodule e va dilunc a cjantâ e, se si le scolte ben, si visisi che e cjante propit la sô cjançon di libertât:
Tiocfaidh ár lá – La nestre dì e vignarà
Se o vês gust di lei inmò alc, fracait su http://www.bobbysandstrust.com/ e ancje chi.
01 maggio 2011
6 di Mai spietant il Messâl par furlan
Vuê us segnali cheste mail che mi è rivade chê altre dì.
Buine a ducj.
Us fâs savê che Vinars che al ven, ai 6 di Mai, che a colin juste 35 agns dal orcolat, o vin pensât (chei cuatri di nô di buine volontât che no àn masse voie di rindisi) che, un pôc par chest inovâl e un pôc pe visite "pro forme" dal Pape a Aquilee, al sarès stât biel e just di cjatâsi denant dal Palaç dal Vescul (Palaç Patriarcjâl) a Udin par ricuardâur ai vescui talians de C.E.I. che e sarès ancje ore che a lassassin libar il Messâl par Furlan e ancje, parcè di no, par tirâsi dongje fra di nô e cirî di stiçâ a meti fûr il nâs chei che a son dome bogns di trugnâ inte ostarie o sot de nape.
Duncje, l'invît al è par cjatâsi aes 4 daspòmisdì là che o ài dit, puartantsi daûr plui int che si rive e almancul (!!!) une bandiere de Patrie par om e, se o volês, ancje cartei cun scritis e sprocs di cheste fate: "vescui talians, lassait libar il Messâl Furlan!"; "6 di Mai: o vin fat sù i paîs, metìn adun la int!" o ancje "6 di Mai: lis cjasis a son fatis, fasìn sù il Popul!".
Al è clâr che se a son par furlan al è miôr ma a laran ben ancje par todesc (lenghe dal Pape e simpri mâl glotude dai "italianissimi") e par sloven (ca ai "....issimi" ur ven sbulium pe vite!). Chei par talian... ancje chei, se propi un nol sa a scriviju in altris lenghis!
L'apel al è di sparniçâ plui pussibil la vôs a ducj chei che o cognossês.
Almancul par un colp, no stin a pensâ: "o ài di lâ a...; " o varès di fâ..."; "mi ven par cjase..."; "il plevan mi à dit...".
NO! Pensait dome: "A Udin o ài di jessi ancje jo!", a cost di sintîlis de femine... o dal om,... o de madone... o...
A part i scherçs (che nol è tant ce scherçâ), tignît ben presint che se no si judìn prime nô di bessoi, al sarà ben dificil che nus judi cualchidun altri.
Pai particolârs, in câs, Us fasarai savê miôr setemane che e ven. Tal fratimp, fasêtmi savê voaltris ce che o pensais de pensade.
Ariviodisi in tancj!
Mandi
Sandri Pian
P.S. - Us prei di fâ zirâ cheste mail a ducj chei che o pensais che a sedin sensibii a lis cuistions furlanis, segnalant lis direzions di pueste eletroniche di vuestris amîs che a sedin disponibii a meti fûr la bandiere storiche dal Friûl pes cjasis dai paîs de zone di Aquilee te zornade de visite dal Pape (se voaltris o cumbinais i nons e i riferiments, noaltris o cumbinarìn lis bandieris).
Buine a ducj.
Us fâs savê che Vinars che al ven, ai 6 di Mai, che a colin juste 35 agns dal orcolat, o vin pensât (chei cuatri di nô di buine volontât che no àn masse voie di rindisi) che, un pôc par chest inovâl e un pôc pe visite "pro forme" dal Pape a Aquilee, al sarès stât biel e just di cjatâsi denant dal Palaç dal Vescul (Palaç Patriarcjâl) a Udin par ricuardâur ai vescui talians de C.E.I. che e sarès ancje ore che a lassassin libar il Messâl par Furlan e ancje, parcè di no, par tirâsi dongje fra di nô e cirî di stiçâ a meti fûr il nâs chei che a son dome bogns di trugnâ inte ostarie o sot de nape.
Duncje, l'invît al è par cjatâsi aes 4 daspòmisdì là che o ài dit, puartantsi daûr plui int che si rive e almancul (!!!) une bandiere de Patrie par om e, se o volês, ancje cartei cun scritis e sprocs di cheste fate: "vescui talians, lassait libar il Messâl Furlan!"; "6 di Mai: o vin fat sù i paîs, metìn adun la int!" o ancje "6 di Mai: lis cjasis a son fatis, fasìn sù il Popul!".
Al è clâr che se a son par furlan al è miôr ma a laran ben ancje par todesc (lenghe dal Pape e simpri mâl glotude dai "italianissimi") e par sloven (ca ai "....issimi" ur ven sbulium pe vite!). Chei par talian... ancje chei, se propi un nol sa a scriviju in altris lenghis!
L'apel al è di sparniçâ plui pussibil la vôs a ducj chei che o cognossês.
Almancul par un colp, no stin a pensâ: "o ài di lâ a...; " o varès di fâ..."; "mi ven par cjase..."; "il plevan mi à dit...".
NO! Pensait dome: "A Udin o ài di jessi ancje jo!", a cost di sintîlis de femine... o dal om,... o de madone... o...
A part i scherçs (che nol è tant ce scherçâ), tignît ben presint che se no si judìn prime nô di bessoi, al sarà ben dificil che nus judi cualchidun altri.
Pai particolârs, in câs, Us fasarai savê miôr setemane che e ven. Tal fratimp, fasêtmi savê voaltris ce che o pensais de pensade.
Ariviodisi in tancj!
Mandi
Sandri Pian
P.S. - Us prei di fâ zirâ cheste mail a ducj chei che o pensais che a sedin sensibii a lis cuistions furlanis, segnalant lis direzions di pueste eletroniche di vuestris amîs che a sedin disponibii a meti fûr la bandiere storiche dal Friûl pes cjasis dai paîs de zone di Aquilee te zornade de visite dal Pape (se voaltris o cumbinais i nons e i riferiments, noaltris o cumbinarìn lis bandieris).
26 aprile 2011
18 aprile 2011
Friûl dal 1511 a Cjampfuarmit
Joibe ai 21 di Avrîl a 8 e mieze di sere (20.30) alì de Ostarie “A la Patrie dal Friûl”, in place a Cjampfuarmit, Luigino Peressini e Carli Pup a presentaran il libri - mape “1511 il Friûl de Joibe Grasse”, une edizion de cooperative Serling (www.serling.org).
Il cressi des tensions sociâls, la faide jenfri Strumîrs e Çambarlans, la vuere jenfri Vignesie e l’Imperi, il Carnevâl, la funzion des Cernidis, i confronts cul rest de Europe, il sclop e il davuelziment dal plui grant riviel popolâr de storie dal Friûl a vegnin contâts de mape ilustrade di Luigino Peressini e dai tescj curâts di Carli Pup.
La opare e je formade di une mape che e mostre dut il Friûl storic, là che a vegnin presentâts in maniere dinamiche lûcs, fats e personaçs leâts al riviel de Joibe Grasse, e di un librut bilengâl (furlan – inglês) là che a son spiegâts in maniere sintetiche i elements clâf che a son daûr dal riviel dal 1511.
Il cressi des tensions sociâls, la faide jenfri Strumîrs e Çambarlans, la vuere jenfri Vignesie e l’Imperi, il Carnevâl, la funzion des Cernidis, i confronts cul rest de Europe, il sclop e il davuelziment dal plui grant riviel popolâr de storie dal Friûl a vegnin contâts de mape ilustrade di Luigino Peressini e dai tescj curâts di Carli Pup.
La opare e je formade di une mape che e mostre dut il Friûl storic, là che a vegnin presentâts in maniere dinamiche lûcs, fats e personaçs leâts al riviel de Joibe Grasse, e di un librut bilengâl (furlan – inglês) là che a son spiegâts in maniere sintetiche i elements clâf che a son daûr dal riviel dal 1511.
07 aprile 2011
Ancje jo a la leture de Bibie
O sin a plui di metât di cheste setemane memorabil (fracait su la imagjin par lei dut il calendari).
Doman e sarà par me une zornade speciâl.
Prin di dut parcè che tes primis oris dal vinars al tocjarà ai miei amîs che a son a stâ di là de "grande aghe" oceaniche.
Prime dal cricâ dal dì dal 8 di Avrîl (doman), tal cûr de gnot, tor lis 3, si scomençarà la leture dal libri di Zacarie. Graziis al coordenament di Luca Peresson dal CTS de ARLeF e ae rispueste pronte di Claudio Roya, si à podût dâ la leture di 8 tocs di chest test Sacri a ancjetancj furlans di 5° e 4° gjenerazion, partignints al Circul ALEF di Colonia Caroya, citât fondade di furlans 133 agns indaûr (1878) in provincie di Cordoba (Argjentine). Chescj a àn ambientât la lôr leture par furlan in 5 glesiis storichis de zone di partignince. Chi daûr a son i nons, etâts e lûcs di leture:
1- Diego Bovo (32 agns): cjap. 1-2 - Glesie "Nuestra Señora de Lourdes" - San Durí - Col Vicente Agüero - Argjentine
2- Marcos Goy (17 agns): cjap. 3-4 - Capele "Nuestra Señora del Rosario" - Colonia Caroya - Argjentine
3- Daniel Cargnelutti (37 agns): cjap. 5-6 - Glesie "Nuestra Señora de Monserrat" - Colonia Caroya - Argjentine
4- Lito Carrizo (52 agns): cjap. 7-8 - Glesie "Nuestra Señora de Monserrat" - Colonia Caroya - Argjentine
5- Edgar Toso (49 agns): cjap. 9 - Capele di "Estancia Jesuítica de Caroya" - Colonia Caroya - Argjentine
6- Mickaela Toso (16 agns): cjap. 10-11 - Capele di "Estancia Jesuítica de Caroya" - Colonia Caroya - Argjentine
7- Fernando Visintin (29 agns): cjap. 11-12 - Glesie "Nuestra Señora de Lourdes" - San Durí - Col Vicente Agüero - Argjentine
8- Ariel Cragnolini (25 agns): cjap. 13-14 - Glesie "Nuestra Señora de Lourdes" - San Durí - Col Vicente Agüero – Argjentine.
La sielte di dâur la leture di chest libri no je a câs, cun di fat in Zacarie si fevele di lontanance de Patrie lontane. Lôr, cetancj atîfs tal mantigniment dal leam cul Friûl e cul desideri di fevelâ e di praticâ di plui la marilenghe, a rapresentin in cualchi maniere cu la lôr presince “in diferide” i miârs di furlans che a son tal forest e che in chescj dîs a son daûr a seguî l’event in streaming.
Tal dopomisdì, tor 5 e alc invezit jo e Venusia o vierzarìn la leture dal libri dai Ats dai Apuestui.
Il prin cjapitul jê e il secont, chel des Pentecostis, jo: il cjapitul dulà che il Spirtu Sant al fâs fevelâ i oms ognidun te sô marilenghe e, ancje se dutis difarentis, ducj si capissin tra di lôr.
Continuait a cjalâ la leture de Bibie on line, fracait achì.
Doman e sarà par me une zornade speciâl.
Prin di dut parcè che tes primis oris dal vinars al tocjarà ai miei amîs che a son a stâ di là de "grande aghe" oceaniche.
Prime dal cricâ dal dì dal 8 di Avrîl (doman), tal cûr de gnot, tor lis 3, si scomençarà la leture dal libri di Zacarie. Graziis al coordenament di Luca Peresson dal CTS de ARLeF e ae rispueste pronte di Claudio Roya, si à podût dâ la leture di 8 tocs di chest test Sacri a ancjetancj furlans di 5° e 4° gjenerazion, partignints al Circul ALEF di Colonia Caroya, citât fondade di furlans 133 agns indaûr (1878) in provincie di Cordoba (Argjentine). Chescj a àn ambientât la lôr leture par furlan in 5 glesiis storichis de zone di partignince. Chi daûr a son i nons, etâts e lûcs di leture:
1- Diego Bovo (32 agns): cjap. 1-2 - Glesie "Nuestra Señora de Lourdes" - San Durí - Col Vicente Agüero - Argjentine
2- Marcos Goy (17 agns): cjap. 3-4 - Capele "Nuestra Señora del Rosario" - Colonia Caroya - Argjentine
3- Daniel Cargnelutti (37 agns): cjap. 5-6 - Glesie "Nuestra Señora de Monserrat" - Colonia Caroya - Argjentine
4- Lito Carrizo (52 agns): cjap. 7-8 - Glesie "Nuestra Señora de Monserrat" - Colonia Caroya - Argjentine
5- Edgar Toso (49 agns): cjap. 9 - Capele di "Estancia Jesuítica de Caroya" - Colonia Caroya - Argjentine
6- Mickaela Toso (16 agns): cjap. 10-11 - Capele di "Estancia Jesuítica de Caroya" - Colonia Caroya - Argjentine
7- Fernando Visintin (29 agns): cjap. 11-12 - Glesie "Nuestra Señora de Lourdes" - San Durí - Col Vicente Agüero - Argjentine
8- Ariel Cragnolini (25 agns): cjap. 13-14 - Glesie "Nuestra Señora de Lourdes" - San Durí - Col Vicente Agüero – Argjentine.
La sielte di dâur la leture di chest libri no je a câs, cun di fat in Zacarie si fevele di lontanance de Patrie lontane. Lôr, cetancj atîfs tal mantigniment dal leam cul Friûl e cul desideri di fevelâ e di praticâ di plui la marilenghe, a rapresentin in cualchi maniere cu la lôr presince “in diferide” i miârs di furlans che a son tal forest e che in chescj dîs a son daûr a seguî l’event in streaming.
Tal dopomisdì, tor 5 e alc invezit jo e Venusia o vierzarìn la leture dal libri dai Ats dai Apuestui.
Il prin cjapitul jê e il secont, chel des Pentecostis, jo: il cjapitul dulà che il Spirtu Sant al fâs fevelâ i oms ognidun te sô marilenghe e, ancje se dutis difarentis, ducj si capissin tra di lôr.
Continuait a cjalâ la leture de Bibie on line, fracait achì.
06 aprile 2011
Friûl di Magance a Cjampfuarmit
Te setemane che al cole l'aniversari dai 3 di Avrîl, Fieste Nazionâl dal Friûl pe nassite dal Stât Patriarcjâl di Aquilee istituît tal
1077, joibe ai 7 di Avrîl aes 6 e mieze di sere li de Ostarie “A la Patrie dal Friûl” in place a Cjampfuarmit, Sandri Carrozzo e l'autôr
Luigino Peressini a presentaran la mape ilustrade “Friûl di Magance”, une edizion Serling (www.serling.org).
La opare e mostre dut il Friûl storic, de Livence al Timâf, traviers la presentazion des figuris mitologjichis de tradizion furlane. Si
podaran cussì cognossi maçarots, spirts folets, aganis, benandants, striis, salvans... Sul daûr de mape e je ancje une schede par ogni
personaç in maniere di vê une piçule vuide pe leture.
Dutis chestis figuris e tantis altris a compagnaran il letôr a la scuvierte dal Friûl pardadon magjic.
03 aprile 2011
Bon 3 di Avrîl
Buine fieste nazionâl dal Friûl. Us visi che usgnot al tache ancje il grant event de leture continuade de Bibie.
Par cui chel nol rive a lâ a Udin, us segnali il link par viodi la direte: fracait chi.
Par cui chel nol rive a lâ a Udin, us segnali il link par viodi la direte: fracait chi.
17 marzo 2011
La Patrie dal Friûl di Març
E je jessude La Patrie dal Friûl (http://www.lapatriedalfriul.org/) di Març, dulà che si podarà cjatâ par intîr il comunicât di Glesie Furlane, che, pûr tal rispiet dal stât, si declare une vore critiche cuintri de retoriche nazionalistiche su la date dai 17 di Març.
«Par nô cheste fieste no pues jessi complete e serene, par vie che chê che e veve di jessi la nestre “cjase comugnâl” no je, dut a vuê,vierte a lis nestris sacrisantis spietativis di int e di popul, come che la stesse Cjarte Costituzionâl dal Stât Talian e intindarès professâ» a scrivin chei di Glesie Furlane tal document intitulât “Friûl: 145 - 93 agns de Italie”.
La Patrie e presente in cuviertine la “Cuintristorie dal Nûfcent” di Agnul Floramo che al dediche la sô riflession al deceni 1910-1920 e sivierç cuntune interviste a Remo Cacitti che al presente l’ultin libri editât di Glesie Furlane “Il Pastore ad Aquileia” di Gabriele Pelizzari.
La Patrie dal Friûl e je presinte a la Fieste dal Vin di Bertiûl tal dopomisdì di domenie 20 e domenie 27 di Març cuntun spazi espositîf li de enoteche de Pro Loco.
«Par nô cheste fieste no pues jessi complete e serene, par vie che chê che e veve di jessi la nestre “cjase comugnâl” no je, dut a vuê,vierte a lis nestris sacrisantis spietativis di int e di popul, come che la stesse Cjarte Costituzionâl dal Stât Talian e intindarès professâ» a scrivin chei di Glesie Furlane tal document intitulât “Friûl: 145 - 93 agns de Italie”.
La Patrie e presente in cuviertine la “Cuintristorie dal Nûfcent” di Agnul Floramo che al dediche la sô riflession al deceni 1910-1920 e sivierç cuntune interviste a Remo Cacitti che al presente l’ultin libri editât di Glesie Furlane “Il Pastore ad Aquileia” di Gabriele Pelizzari.
La Patrie dal Friûl e je presinte a la Fieste dal Vin di Bertiûl tal dopomisdì di domenie 20 e domenie 27 di Març cuntun spazi espositîf li de enoteche de Pro Loco.
07 marzo 2011
Apontament cui Gnognosaurs
Miercus ai 9 di Març, a partî des cinc sotsere (17.00), Dree Venier al presente il segont libri dai siei «Gnognosaurs» dentri dal spazi «L’Ora delle Storie», organizât de Sezion Fruts de Biblioteche Civiche “V. Joppi” pai fruts dai 4 ai 8 anni.
Jentrade provisorie bande place Marconi 8.
03 marzo 2011
Tiere Furlane, biele serade a Sant Denêl
Usgnot o vin presentât Tiere Furlane n.7 a Sant Denêl, grazie a la colaborazion e a la ospitalitât dal Consorzi dal Persut che nus à dât pardabon un bon acet e che o ringrazii.
E je vignude tante int e o ai vude ancje cualchi sorprese. Mi à fat plasê di cognossi Sandro di Bassan e o ai savût che al jere in sale ancje Giustino, ma no lu savevi.
Tornant a la presentazion, o vin jemplât la sale dal cine e la serade mi à propit sodisfat.
Mert dai relatôrs come Francesco Ciani di Ineq e Domenico Pecile dal Messaggero, che o ringrazii ducj pe analisi e pes riflessions che a àn regalât al public. La serade si jere vierte cun Dino Persello, che al à ricuardât un divertent scrit dal mitic Riedo Pup.
Un grazie particolâr ancje par Enos Costantini, par dute la redazion, pal grant lavoron tal meti adun la riviste e al ass. Claudio Violino pe fiducie.
Al somearà retoric, ma no si à di vê pôre di dî grazie e chest ultin ringraziament al è pe tante int che ogni volte e ven a scoltânus e che simpri di plui e domande di ricevi la riviste.
Al fâs plasê viodi che ce che si fâs al plâs e al à riscuintri: fin dal prin numar, ogni presentazion e je stade un event culturâl preseât. Un entusiasim che al dure inmò a distance di mês.
E duncje se cualchidun altri al volès ricevi Tiere Furlane al pues clamâ il numar vert 800-149605 (se o cjatais ocupât, us domandi scuse, ma al è dome pal fat che tante int e clame).
Par savê alc di plui su cemût che e je lade la serade, fracait achì.
Us spieti a la prossime!
26 febbraio 2011
27 di Fevrâr: Zornade Furlane dai Dirits
Come ogni an, ancje jo o ricuardi il riviel de Joibe Grasse dal 1511 che chest an al cole il so 500m aniversari.
Par cognossi miôr chest event, us consei l'articul di Donato Toffoli su La Patrie dal Friûl di chest mês (fracait chi).
Us segnali lis iniziativis di Radio Onde Furlane, la radio libare dai furlans che a cause dai tais dai finanziaments e je obleade a meti in casse integrazion i siei dipendents e cun doman e varà une riduzion dal palinsest (fracait chi); sedi il blog dal Comitât 482 (fracait chi); sedi il blog de Associazion 1511 che e fâs il pont su lis iniziativis previodudis ta chestis zornadis par ricuardâ chest aniversari (fracait chi).
Dute la mê solidarietât ai amîs di Radio Onde Furlane!
Par cognossi miôr chest event, us consei l'articul di Donato Toffoli su La Patrie dal Friûl di chest mês (fracait chi).
Us segnali lis iniziativis di Radio Onde Furlane, la radio libare dai furlans che a cause dai tais dai finanziaments e je obleade a meti in casse integrazion i siei dipendents e cun doman e varà une riduzion dal palinsest (fracait chi); sedi il blog dal Comitât 482 (fracait chi); sedi il blog de Associazion 1511 che e fâs il pont su lis iniziativis previodudis ta chestis zornadis par ricuardâ chest aniversari (fracait chi).
Dute la mê solidarietât ai amîs di Radio Onde Furlane!
19 febbraio 2011
Su La Patrie la "cuintristorie dal Nûfcent"
Dopo de solite polse dal mês passât, a Fevrâr e je tornade "La Patrie dal Friûl" (www.lapatriedalfriul.org), cun tantis confermis e novitâts.
Tacant de cuviertine, i letôrs a podaran cognossi la "Cuintristorie dal Nûfcent" curade di Angelo Floramo.
«Tal an li che a diviers nivei si volarès insegnâ la “storie” dai 150 agns de unitât di Italie – che e à invadût il Friûl dome tal 1866 (e des bandis di Gurize i talians a son rivâts dome dopo de prime vuere mondiâl)» a declarin chei da “La Patrie dal Friûl” «o proponìn une leture furlane autentiche de Storie dal “Secul curt”. Ogni mês la cuviertine e fevelarà di un event significatîf dal 1900 a vuê. Une corse dilunc dai decenis par capî miôr ce che al è sucedût in Friûl, cence contentâsi di ce che nus conte e che nus volarès imponi la Italie».
La prime pontade e je dedicade al deceni 1900-1910 cun Udin capitâl “de modernitât” cu la fiere campionarie dal 1903 e “de lûs” cun Artûr Malignani.
Il numar si vierç cuntune analisi storiche di Donato Toffoli sui 500 agns dal riviel contadin de Joibe Grasse dai 27 di Fevrâr dal 1511.
Tra lis novitâts ancje la rubriche dedicade a la Rêt e a lis gnovis tecnologjis “Furlans, digjitait furlan” cun Dree Venier, Michele Calligaris, Giorgio Jannis e Matieu Baldan.
Restant su la atualitât, un intervent di Marco De Agostini, segretari politic dal Moviment Friûl e la interviste esclusive a Sonia Cossettini, la “vigjilesse” furlane dal spot Rai tant criticât che e declare «La Patrie dal Friûl je stade la uniche a domandâmi cemût che le pensavi jo di dutis chestis polemichis sul spot RAI».
La Patrie si le cjate intes miôr librariis e ediculis, in dutis lis filiâls de Casse di Sparagn F-VJ o par abonament: tancj regâi e promozions par cui che al decît di abonâsi.
E sul sît www.lapatriedalfriul.org al è disponibil dut l’archivi dai numars passâts e za cualchi anticipazion di chest mês.
Tacant de cuviertine, i letôrs a podaran cognossi la "Cuintristorie dal Nûfcent" curade di Angelo Floramo.
«Tal an li che a diviers nivei si volarès insegnâ la “storie” dai 150 agns de unitât di Italie – che e à invadût il Friûl dome tal 1866 (e des bandis di Gurize i talians a son rivâts dome dopo de prime vuere mondiâl)» a declarin chei da “La Patrie dal Friûl” «o proponìn une leture furlane autentiche de Storie dal “Secul curt”. Ogni mês la cuviertine e fevelarà di un event significatîf dal 1900 a vuê. Une corse dilunc dai decenis par capî miôr ce che al è sucedût in Friûl, cence contentâsi di ce che nus conte e che nus volarès imponi la Italie».
La prime pontade e je dedicade al deceni 1900-1910 cun Udin capitâl “de modernitât” cu la fiere campionarie dal 1903 e “de lûs” cun Artûr Malignani.
Il numar si vierç cuntune analisi storiche di Donato Toffoli sui 500 agns dal riviel contadin de Joibe Grasse dai 27 di Fevrâr dal 1511.
Tra lis novitâts ancje la rubriche dedicade a la Rêt e a lis gnovis tecnologjis “Furlans, digjitait furlan” cun Dree Venier, Michele Calligaris, Giorgio Jannis e Matieu Baldan.
Restant su la atualitât, un intervent di Marco De Agostini, segretari politic dal Moviment Friûl e la interviste esclusive a Sonia Cossettini, la “vigjilesse” furlane dal spot Rai tant criticât che e declare «La Patrie dal Friûl je stade la uniche a domandâmi cemût che le pensavi jo di dutis chestis polemichis sul spot RAI».
La Patrie si le cjate intes miôr librariis e ediculis, in dutis lis filiâls de Casse di Sparagn F-VJ o par abonament: tancj regâi e promozions par cui che al decît di abonâsi.
E sul sît www.lapatriedalfriul.org al è disponibil dut l’archivi dai numars passâts e za cualchi anticipazion di chest mês.
14 febbraio 2011
09 febbraio 2011
2 agns
Lait a lei chi: www.pereluana.it
03 febbraio 2011
Ven a lei ancje tu la Bibie par furlan, 0432/555979: metiti in note
0432/555979 al è il numar par metisi in note.
Jentre te storie: ti segnali che ducj a puedin partecipâ in maniere ative ae leture integrâl de Bibie par furlan, in program dai 3 ai 9 di Avrîl dal 2011.
I puescj disponibii par deventâ protagonist dal plui grant event culturâl in marilenghe dal 2011 a son 1300, ma al è miôr notâsi subit.
Si pues partecipâ, tant che letôr singul o tant che grup di letôrs, sedi par telefon, tacant di miercus ai 2 di Fevrâr, clamant il numar 0432/555979 dal lunis al vinars des 10.00 aes 13.00 e des 17.00 aes 20.00, o pûr scrivint ae direzion bibie@regione.fvg.it.
Il numar al è valit ancje par domandâ informazions e sclariments.
No stâ pierdi cheste ocasion!
02 febbraio 2011
Cunvigne sul Testament Biologjic
O publichi vulintîr l'invît a la cunvigne sul testament biologjic inmaneade de associazion "Per Eluana".
Apontament par lunis ai 7 di Fevrâr alì dal Palamostre a Udin aes 8 di sere.
O pensi che ducj a vedin prin di dut di scoltâ, informâsi e dopo decidi in dute libertât, ma simpri cence fâsi cjapâ la man tes reazions. Lu dîs parcè che o vin sintût masse int a berghelâ in place, invezit di metisi a resonâ.
O aprofiti par tornâ a proponi la interviste al dot. Amato De Monte, fate su La Patrie dal Friûl di Dicembar 2010: fracait chi.
Par savênt di plui su la Associazion e su la cunvigne, fracait chi.
Apontament par lunis ai 7 di Fevrâr alì dal Palamostre a Udin aes 8 di sere.
O pensi che ducj a vedin prin di dut di scoltâ, informâsi e dopo decidi in dute libertât, ma simpri cence fâsi cjapâ la man tes reazions. Lu dîs parcè che o vin sintût masse int a berghelâ in place, invezit di metisi a resonâ.
O aprofiti par tornâ a proponi la interviste al dot. Amato De Monte, fate su La Patrie dal Friûl di Dicembar 2010: fracait chi.
Par savênt di plui su la Associazion e su la cunvigne, fracait chi.
31 gennaio 2011
Ospit di Rosalba Tello a Meridiana su FREETV
Vuê o ai vût il plasê di jessi ospit di Rosalba Tello a Meridiana, trasmission di FREE-TV. O jerin in rapresentance de Redazion da La Patrie dal Friûl.
Cul President de Provincie di Udin, Pietro Fontanini, cul segretari di Glesie Furlane, pre Tonin Cjapielâr e cul President di Ente Friuli nel Mondo, Pieri Pittaro o vin fevelât di culture, lenghe e identitât furlane. La trasmission e jere in direte aes 13.00, ma e varès di jessi in prevision ancje une repliche.
O ringrazii Rosalba pe ospitalitât e pe ocasion che nus à dât di fâ cognossi ce che o fasìn.
ps: e usgnot seconde ospitade a Sportissimo cun Marina Presello grazie a Oscar Puntel.
Cul President de Provincie di Udin, Pietro Fontanini, cul segretari di Glesie Furlane, pre Tonin Cjapielâr e cul President di Ente Friuli nel Mondo, Pieri Pittaro o vin fevelât di culture, lenghe e identitât furlane. La trasmission e jere in direte aes 13.00, ma e varès di jessi in prevision ancje une repliche.
O ringrazii Rosalba pe ospitalitât e pe ocasion che nus à dât di fâ cognossi ce che o fasìn.
ps: e usgnot seconde ospitade a Sportissimo cun Marina Presello grazie a Oscar Puntel.
Watch live streaming video from freefvg at livestream.com
28 gennaio 2011
Grazie
Ca i Carnavâi a corin... come che mi à za fat presint plui di cualchidun!
Ma ce si puedial dî?
Grazie a ducj!
Ma ce si puedial dî?
Grazie a ducj!
27 gennaio 2011
26 gennaio 2011
Cirint il prossin sindic (o sindiche)
Vuê sul gjornâl al jere un articul cun protagonist Lionello Floreani che al dîs la sô a proposit dal prossim sindic.
E come che o vevi za domandât ancje jo, ancje Nello al bute la idee di une femine a la vuide dal Comun (lait a lei il post Totosindic di Otubar dal 2010)
Par lei l'articul cu lis declarazions di Nello Floreani, fracait chi o lait a leilu tal prin coment.
Ce disêso se o provìn a dâ un cognon a chestis: "Barbara, Anna, Gaia, Maria Teresa ed Elisa, i cui cognomi sono ben noti ai cittadini"?
Ancje se secont me al podeve zontâ ancje un pâr di nons di sioris za candidadis: dismenteance o omission volude?
E come che o vevi za domandât ancje jo, ancje Nello al bute la idee di une femine a la vuide dal Comun (lait a lei il post Totosindic di Otubar dal 2010)
Par lei l'articul cu lis declarazions di Nello Floreani, fracait chi o lait a leilu tal prin coment.
Ce disêso se o provìn a dâ un cognon a chestis: "Barbara, Anna, Gaia, Maria Teresa ed Elisa, i cui cognomi sono ben noti ai cittadini"?
Ancje se secont me al podeve zontâ ancje un pâr di nons di sioris za candidadis: dismenteance o omission volude?
25 gennaio 2011
Tiere Furlane e à il Numar Vert
Par facilitâ cui che al à voie di ricevi par abonament la riviste trimestrâl di culture dal teritori “Tiere Furlane”, la Regjon e à ativât un Numar vert.
Di fat, telefonant al numar gratuit 800149605 di lunis al vinars des 9 aes 13 e des 14,30 aes 17,30 al è pussibil comunicâ i propris dâts par ricevi la publicazion editade de Aministrazion-Direzion Agricolture.
Cun di plui, la riviste si pues discjamâle in pdf dal sît www.regione.fvg.it/tierefurlane e si cjatile ancje sul innomenât social network Facebook.
“Tiere Furlane”, nassude tal 2009, e je rivade a la setime jessude.
Tal ultin numar l'assessôr regjonâl aes Risorsis Rurâl, Agroalimentârs e Forestâls, Claudio Violino, midiant dal editoriâl al fevele ai letôrs e a la comunitât regjonâl riclamantju a la tutele e a la valorizazion des lidrîs de nestre int e de nestre realtât, e a lis tradizions plui antighis, vere espression dal teritori e di chei che a àn disvilupade la economie, ancje, in principi, cuasit dome midiant de civiltât contadine.
Tra i articui sul numar 7 si segnalin i tancj intervents dedicâts al purcit, ma ancje la pagjine di storie dal Friûl tant impuartante ma ancje tant pôc cognossude: il riviel contadin de “joibe grasse” dal 1511. Si trate dal event dai 27 di Fevrâr dal 1511, cuant che Udin al fo teatri dal prin riviel contadin, che chest an a colin i siei cinccent agns.
Di fat, telefonant al numar gratuit 800149605 di lunis al vinars des 9 aes 13 e des 14,30 aes 17,30 al è pussibil comunicâ i propris dâts par ricevi la publicazion editade de Aministrazion-Direzion Agricolture.
Cun di plui, la riviste si pues discjamâle in pdf dal sît www.regione.fvg.it/tierefurlane e si cjatile ancje sul innomenât social network Facebook.
“Tiere Furlane”, nassude tal 2009, e je rivade a la setime jessude.
Tal ultin numar l'assessôr regjonâl aes Risorsis Rurâl, Agroalimentârs e Forestâls, Claudio Violino, midiant dal editoriâl al fevele ai letôrs e a la comunitât regjonâl riclamantju a la tutele e a la valorizazion des lidrîs de nestre int e de nestre realtât, e a lis tradizions plui antighis, vere espression dal teritori e di chei che a àn disvilupade la economie, ancje, in principi, cuasit dome midiant de civiltât contadine.
Tra i articui sul numar 7 si segnalin i tancj intervents dedicâts al purcit, ma ancje la pagjine di storie dal Friûl tant impuartante ma ancje tant pôc cognossude: il riviel contadin de “joibe grasse” dal 1511. Si trate dal event dai 27 di Fevrâr dal 1511, cuant che Udin al fo teatri dal prin riviel contadin, che chest an a colin i siei cinccent agns.
19 gennaio 2011
Bocâl e Cresime a Remanzâs
Al è timp fint ai 12 di Fevrâr par partecipâ al concors "Tarlecs e comareçs jenfri Bocâl e Cresime" di Remanzâs che za di cualchi an si davuelç in ocasion de Mascarade di Carnavâl.
Lait a lei ben sul sît dal Comun di Remanzâs (ma ancje il blog di Contecurte nus fâs capî alc di plui...) e provait a partecipâ!
Lait a lei ben sul sît dal Comun di Remanzâs (ma ancje il blog di Contecurte nus fâs capî alc di plui...) e provait a partecipâ!
15 gennaio 2011
Une cerce di Euskal Herria a Maian
In Catalogne o ai stât e intant che o spieti la volte buine par lâ in Galizie e tal Paîs Basc, mi contenti di "cerçâ" l'aiar di Euskal Herria lant a Maian...
Sì, sì: no stoi çavariant!
O feveli dal bar "Al Got" di Maian, dal gno coscrit Juri Savio che di cualchi an si è trasferît tal Paîs Basc e cussì o voi a cjatâlu par fâmi contâ alc di plui di chel popul. Juri mi à testemoneât che jentrâ in contat cul popul basc, cussì braurôs de proprie identitât, i à permetût di tornâ a scuvierzi ancje la sô identitât furlane.
Cumò al è tornât par cualchi mês tal so bar di Maian, puartant però tal cûr chê tiere... e ancje cualchi fotografie come cheste chi in bande!
E a proposit de foto, su facebook cumò o varès di fracâ un boton, ma su chest blog mi ven di scrivi "Mi plâs"!
Sì, sì: no stoi çavariant!
O feveli dal bar "Al Got" di Maian, dal gno coscrit Juri Savio che di cualchi an si è trasferît tal Paîs Basc e cussì o voi a cjatâlu par fâmi contâ alc di plui di chel popul. Juri mi à testemoneât che jentrâ in contat cul popul basc, cussì braurôs de proprie identitât, i à permetût di tornâ a scuvierzi ancje la sô identitât furlane.
Cumò al è tornât par cualchi mês tal so bar di Maian, puartant però tal cûr chê tiere... e ancje cualchi fotografie come cheste chi in bande!
E a proposit de foto, su facebook cumò o varès di fracâ un boton, ma su chest blog mi ven di scrivi "Mi plâs"!
06 gennaio 2011
Tiere Furlane 7
Sot Nadâl al è jessût Tiere Furlane 7.
Par savênt di plui su chest numar, fracait chi.
O ringrazii dute la Redazion che e fâs un lavoron ogni volte par meti adun cheste riviste, in particolâr Enos Costantini che al è pardabon une risorse inesauribil.
Tra i tancj articui che us invidi a scuvierzi, mi permet di segnalâ l'intervent di Carli Pup, sul riviel de joibe grasse dal 1511: ai 27 di Fevrâ di chest an a colaran i 500 agns di cheste pagjine di storie tant impuartante, ma ancje tant pôc cognossude de storie dal Friûl, fracait chi.
Par savênt di plui su chest numar, fracait chi.
O ringrazii dute la Redazion che e fâs un lavoron ogni volte par meti adun cheste riviste, in particolâr Enos Costantini che al è pardabon une risorse inesauribil.
Tra i tancj articui che us invidi a scuvierzi, mi permet di segnalâ l'intervent di Carli Pup, sul riviel de joibe grasse dal 1511: ai 27 di Fevrâ di chest an a colaran i 500 agns di cheste pagjine di storie tant impuartante, ma ancje tant pôc cognossude de storie dal Friûl, fracait chi.
02 gennaio 2011
Mittelfest e Lenghe furlane
O vierç il gnûf an leint i gjornâi e us propon cheste notizie che e rive dal consei regjonâl.
Il conseîr Roberto Novelli (te foto) al propon al Mittelfest di puartâ plui atenzion pe valorizazion de lenghe furlane (fracait chi par lei la Ansa). Mi somee une buine notizie, ancje parcè che cheste tiere e je simpri stade crosere di culturis e il Mittelfest al podarès jessi propit une buine ocasion.
Tai prossims dîs al varès di jessi metût in calendari un incuintri tra il Mittelfest e la Arlef.
Il conseîr Roberto Novelli (te foto) al propon al Mittelfest di puartâ plui atenzion pe valorizazion de lenghe furlane (fracait chi par lei la Ansa). Mi somee une buine notizie, ancje parcè che cheste tiere e je simpri stade crosere di culturis e il Mittelfest al podarès jessi propit une buine ocasion.
Tai prossims dîs al varès di jessi metût in calendari un incuintri tra il Mittelfest e la Arlef.
Iscriviti a: Post (Atom)